text:
I-FNB imise isikhangisi esigxekwayo
2013-01-22 10:02
Cape Town - Ibhange elikhulukazi kuleli i-First National Bank, ebhekane nokugxekwa ngenxa yesinye sezikhangisi zalo, isikumisile ukusakazwa kwesikhangisi esiyiqhathe nophiko lwentsha eqenjini elibusayo.
Umbiko wabezindaba zeMail & Guardian, uthi ibhange alikhiphanga zizathu ngokumisa ukusakaza isikhangisi kanti umsakazo iRadio 702, umeme isikhulu sebhange uBernice Samuels, okhulume wathi: "Ngebhadi sikhethe ukuthi sikumise ukukhonjiswa kwesikhangisi, njengoba laba abakhuluma kuma-video besabela izimilo zabo."
Isikhangisi sebhange siyingxenye yomkhankaso webhange obizwa ngokuthi yi"You Can Help Campaign", lesi sikhangisi siveza izingane zesikole zifunda izifiso zazo ngezwe iNingizimu Afrika zigqamisa nomkhankaso webhange.
Omunye umyalezo uthi : "Izingqinamba angeke zixazululwe ngemali, ipolitiki engasho lutho, imibhikisho kanye nodlame. Zonke izinto ezinkulu esizenzizile sizenze ngokusizana."
Uphiko lwentsha lugxeke lesi sikhangisi lwathi "singukuvukela uhulumeni neqembu elibusayo".
Okhulumela i-African National Congress kuzwelonke uJackson Mthembu uthe iqembu lithukile ngesikhathi libona lesi sikhangisi, uthi iqembu nalo linezimvo ezifanayo nezophiko lwentsha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


c: text/html

text:
Kushaqwe imali kwaboshwa abantu eThekwini
2013-01-04 11:01
Durban - Abantu abane baboshiwe kwashaqwa isamba semali engu-R1.6 million, ezehlakalweni ezimbii zokushaqwa kwezidakamizwa eChatsworth, kusho amaphoyisa KwaZulu-Natal.
Okhulumela amaphoyisa uLietenant-Colonel Jay Naicker uthi kuboshwe abantu abantu ababili, abadayisele iphoyisa ebelizifihlile, amaphili angu-3000, ohlobo lwe-mandrax.
"Amaphoyisa aphenya amacala abucayi, athenge amaphilisi ngesamba esilinganiselwa ku-R136 000."
UNaicker uthi bonke abasolwa bazovela ngaphambi kwenkantolo maduzane.
Amaphoyisa athole imvume yokusesha umuzi othile eSavannah Park, kwatholakala isikhwama ebesithwele imali engu- R1.6 million.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).

robotstxt: allowed

filter: keep


text:
Umlingisi useyashiya kwiGenerationsComment on this story
DELI MNCWABE
ZIMB’ INDABA emdlalweni oyintandokazi kuleli iGenerations yakuSABC1 njengoba usuphinde wagileka ngokulaxazwa yisilomo somunye wabalingisi abaphambili.
UMike Mvelase odlala indawo kaKhaphela Ngcobo izolo kumenyezelwe ukuthi useyawushiya lo mdlalo, odlala phakathi nezinsuku ngo-8 ebusuku.
Kuvela lezi zindaba nje, bese kuvele kucaca ukuthi indawo ayilingisayo isiphelelwe ngushatini futhi isiqala nokukhonondisa ababukeli.
Ukushiya kwalo mlingisi kuzoshiya ababukeli besebumnyameni ngenxa yokuthi kasaziwa isizathu esiholele ekutheni akhethe ukuwushiya futhi nezikhu-lu zeGenerations zale ukhasha ukudalula lokhu.
Imizamo yokuthola ukuphawula kukaMike ibhuntshile kanti nabaphathi bawo lo mdlalo bebethe ngeke akwazi ukudingida lolu daba nabezindaba.
Esitatimendeni esikhishwe ngokhulumela iGenerations uNyagunda Ngwenya, ngamafuphi uMike uthe ubonga uyanconcoza kubakhiqizi bomdlalo ngokumenza ingxenye yalo mdlalo iminyaka eyishumi.
NoMfundi Vundla ongumsunguli walo mdlalo akandanga ngamaningi njengoba ethe: “Uma kubhalwa umlando weGenerations igama likaMike liyoba phezulu ohlwini njengomunye wabalingisi abenze omsebenzi oncomekayo.”
Nokho abalandeli bakhe basazozitika ngokumbona njengoba eyoze anyamalale ekuqaleni kukaDisemba nonyaka.
Kuvela ukuthi uma eseshiya uyophuma sekukubi edidekile ngesinqumo esinzima okuyobe kufanele asithathe ngempilo yakhe.
Kulezi zinsuku indawo ayidlalayo ayisahlabi umxhwele uma kuqhathaniswa nangesikhathi esafika engumsizi wasendlini kaTau (Rapulana Seiphemo).
Muva nje uphila eyokuxabana nomkakhe uKhethiwe (Winnie Modise) bebanga indlela yokukhulisa uMpilo.
Ngaphandle kokudlala kwiGenerations, uMike oqeqeshelwe ukulingisa eStudio Threatre Acting Conservatory eWashington DC, e-USA uke wadlala kwiHearts and Minds, African Skies, Ifa LakwaMthethwa, S’gudi Snaysi, Going Up, Dick Sithole neSidingo.
Nakweyeshashalazi ubengazibekile phansi njengoba edlale kwiBurning Embers, Julius Caeser neminye eminingi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Inhloko yezeMpilo ecaleni lokuziphatha kabiComment on this story
MPUME MADLALA no-ANELISA KUBHEKA
UMKHANDLU wezempilo, iHealth Professions Council of South Africa (HPCSA), uthole iNhloko yezeMpilo eThekwini inecala lokungaziphathi kahle. Uphenyo obeluqondiswe kuDkt Nomkhosi Gxagxisa lwaqala emuva kwezikhalo zabenyunyana iSouth African Municipal Workers Union (Samwu) abakhononda kwi-HPCSA.
Okhulumela iHPCSA, uBertha Peters-Scheepers, uthe uGxagxisa uyalelwe ukuba akhokhe imali engu-R20 000 ngokuvuma icala.
Amacala akhe asukela onyakeni ka-1992 kuze kube nguNovemba 2011 ngesikhathi esasebenza engudokotela kodwa engabhalisile ngaphansi kwalo mkhandlu.
Kwaba khona nemibuzo ngeziqu zakhe iDiploma ayithola eRussia. Ngo-2011 uGxagxisa wasula ehhovisi lephini leMenenja yeTheku emuva kokuvela kokuthi waqashwa wumasipala nakuba wayengabhalisile ngaphansi kwe-HPCSA njengoba kwakusho eminye imibandela yomsebenzi ayeqashelwe wona.
Wayiswa kwenye indawo kumasipala emuva kokuba iSamwu yaba nezikhalo ngokuqashwa kwakhe ithi akanazo izinto ezidingeka kulo msebenzi.
Okunye asolwa ngakho ukuqasha ngetiye njengoba indodana yakhe uNceba kuthiwa yaqashwa ukuthi ibe ngumabhalane omkhulu ngaphansi komnyango wakhe. UNobhala weSamwu, uJaycee Ncanana, uthe uyajabula ngokuthi ligcine liphumile iqiniso.
Uthi kodwa basafuna ukwazi ukuthi wayekade eqashwe kanjani.
“Yini labo abahlunga igama lakhe bengazange babhekisise iziqu zakhe. Kungenzeka ukuthi wukunganaki noma inkohlakalo kodwa kudingeka ukuthi kube khona umuntu ozophendula,” kusho uNcanana.
Okhulumela uMasipala, uThabo Mofokeng, uthe uGxagxisa usazoqhubeka nokuba yinhloko yezempilo kumasipala nakuba etholwe enecala lokungaziphathi kahle. Uthe bebengakatholi lutho oluvela kwiHPCSA ngesikhalo esenziwa ngoGxagxisa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kufunwa umnikazo wefemu eshile
2012-11-27 12:01
Dhaka - Amaphoyisa aseBangladeshi athungatha umnikazi wefemu ekuqubuke kuyo umlilo kwashona abantu abalinganiselwa ku-100.
Izinsolo zithi ifemu lena ebithungela izinkampani ezithize ezihlanganisa nenkampani iWalmart, ithunga izingubo ezishibhile, ibivamise ukuba nezehlakalo zomlilo njengoba bekuke kukhale i-alamu, liqwashisa abasebenzi.
Balinganiselwa ku-1000 abasebenzi ababe yingxeye yombhikisho ngaphandle kwale femu, umbhikisho uza ngemuva kosuku olulodwa kwenzeke le nhlekelele yokushona kwabantu.
Uhulumeni uvule uphenyo lokuthola kabanzi ngokuqubuka komlilo, oqubuke ngoMgqibelo eTazreen, okuyindawo ebuqamama ngo-30 kilometres nenhlokodolobha iDhaka.
Umlilo lona uhlonzwe njengawona omkhulu kunayo yonke eseyake yaqubuka efemini yezingubo eBangladesh.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AFP


text:
Ubangwa nezibi oneCongo Fever
2013-01-14 12:07
Bloemfontein – Kubikwe izigameko ezimbili zeCongo Fever eBloemfontein esontweni eledlule, kubike iBeeld ngoMsombuluko.
Usomabhizinisi waseBloemfontein uTommy Marx, 44, usesimweni esimbi esibhedlela iLife-Rosepark ngemuva kokungenwa yilesi sifo ngelanga likaNcibijane, ngemuva kokulunywa emunweni yi-Hyalomma tick.
UJohannes Ngwato, 47, osebenza eKalkfontein Nature Reserve ngaseFauresmith, uphumile esibhedlela ngoLwesihlanu ngemuva kokuchitha izinsuku ezingu-11 esibhedlela elashelwa lesi sifo.
Unkosikazi kaMarx, uPikkie, uthe umyeni wakhe ubenezimvilapho emakhwapheni evuvukala ngoJanuwari 4, wabe esengeniswa esibhedlela ngesikhathi ismo sakhe siya ngokuba simbi kakhulu.
Okhulumela isibhedlela iLife-Rosepark u-Esmarie Cronje uthe isimo sikaMarx sibi kodwa siyathembisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Aqashwe ngokugcwele amaphoyisa eTheku
2012-12-12 10:04
Durban - Kulandela iziteleka esezidonse unyaka zamaphoyisa kaMasipala weTheku, lo mkhandlu usugcine uqashe ngokugcwele amaphoyisa angaphezu kuka-1 000 abengamatoho, kubika iThe Mercury ngoLwesithathu.
La maphoyisa angu-1 229 aqashwe ngokugcwele ngasekuqaleni kwale nyanga.
La maphoyisa, angaphansi kweSA Municipal
Workers' Union (Samwu) abelokhu ekhale njalo ethi akuxoshwe isikhulu sawo u-Eugene Nzama.
Ngokwaleli phephandaba, uNzama usenikezwe isiphakamiso sokuthi aholelwe umholo wakhe weminyaka emibili ehlezi ekhaya noma ayiswe kolunye uphiko.
Akakamukeli siphakamiso kulezi ezimbili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ezasekamelweni ezasekamelweni - Umbono
2012-12-04 16:29
Cape Town - Kuduma ikhanda kowesifazane owaliwe yisoka lakhe ngoba elitshele ukuthi uma exoxa nabangani bakhe abashiyi lutho ngaphandle.
Lona wesifazane uthi yena nabangani bakhe batshelana zonke izinto ezenzeka phakathi kwabo nezithandwa zabo, zinjengoba zinjalo.
Abafundi bakuhlaba bayakuhlikiza ukwenza kwalona wesimame, bathi okwenzeka phakathi kwababili abatandanayo kumele kuhlale phakathi kwabo.
UGood Kg Nhleko Entumbane uthe: Angilokothi ngixoxe, umngani muhle mubi.
Uyomxoxela zonke izinto enizenza nesithandwa sakho bese kuthi ngelinye ilanga niyaxabana bese ekhipha izindaba zakho zangasese.
U-Ayanda Ndzimbovu uthe: Ezasekamelweni ziphelela khona njengoba nezase-lounge ziphelela khona, ekamelweni kuxoxwe ezasekamelweni.
Noma benixabene kangakanani, uma sekufikwe khona, kudlula ingxabano yasemini.
UVusi Lucracia Masondo uthe: Akamxoshe ngoba uxoxa nezingaxoxwa, uyazi ukuxoxa ngomyeni wakho kwesinye isikhathi kwenza ukuthi bakuthathele.
UMzwakhe Buthelezi uthe: Uma uvala umnyango yingoba kumele konke okwenzeka ngaphakathi kwaziwe yini nobabili kuphela.
UThobile van der Nkosi uthe: Angixoxi neze ngoba angazi kuzozwa iziphi izindlebe.
UBuyie Mngomezulu uthe: Imihlola! Kuyaxoxwa ukuxoxa kodwa awube usugeqa amagula.
UKabathandi Sophie uthe: Umngani akusiyo into ebalulekile ukuthi angazi izindaba zami nomuntu wami.
Ngabe wena uxoxa udwebe umugqa uma ukhuluma ngesithandwa sakho kubangani?
Sazise ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Gallo Images
Akazimisele ukushiya elaseNaturena
Ufuna ukuhlala kuKaizer Chiefs unozinti waleli qembu ogila izimanga uBrilliant Khuzwayo ophelelwa yinkontileka kuMakhosi ngoJuni.Read Story
Ukholelwa kubaqeqeshi abamnyama
Umqeqeshi weChippa United uRoger Sikhakhane ubona sekuyisikhathi sokuthi abaqeqeshi abamnyama banikwe ithuba lokuzibonakalisa emaqenjini agijima ku-Absa Premiership.... Read Story
Gallo Images
‘Ubebalulekile kimina uMeyiwa’
URoger de Sa utshele Isolezwe ukuthi kubona bonke abadlali aseke abaqeqesha akekho ayomkhonza njengoSenzo MeyiwaRead Story
- Akazimisele ukushiya elaseNaturena
- Ukholelwa kubaqeqeshi abamnyama
- ‘Ubebalulekile kimina uMeyiwa’
- UNdulula uphefumula ngolweChiefs
- Umsindo kudlondlobala owaseKZN
- IChiefs ifuna uNdulula woSuthu
- I-Arrows ibuyise uKanu Vilakazi
- ‘Angikaze ngilishaye igoli kuvimbe uSe...
- Uzoqhubeka nomsebenzi kaMeyiwa
- ‘USenzo ubefana nendodana’


text:
ISafa yamukele isigwebo sikaSetshedi
2013-02-13 14:02
Johannesburg - Inhlangano yebhola iSA Football Association seyamukele isigwebo seminyaka emithathu esinikwe loyo owabe engumelekeleli wemenenja yeBafana Bafana uPhil Setshedi, olahlwe yicala lokudayisa umdlalo.
"Lokhu kuyaphinda futhi kuthumela umlayezo nesexwayiso kwabanye abacabanga ukwenza inkohlakalo nokuziphatha ngendlela engafanelekile," kusho umengameli weSafa uKirsten Nematandani.
"Sikanye ne-Fifa (Fédération Internationale de
Football Association), simelene nenkohlakalo yokuthengiswa kwemidlalo futhi sifuna ukuxwayisa izigilamkhuba ukuthi umthetho angeke ube nozwelo kuzo."
USetshedi ugwetshwe ngoLwesibili, eBellville
Specialised Commercial Crime Court, walengiselwa iminyaka emihlanu.
IMantshi uS Sonnenberg uthe akukhathaleki ukuthi ummangalelwa uyaqala ukuphula umthetho, esho ephendula ummeli wakhe uMarcello Steven, obecela ukuthi isigwebo sonke silengiswe, ethi ummangalelwa uyaqala ukuthi atholakale enecala.
USetshedi, 57, wakhipha imali engu-R2000 ethi ugwazela unompempe kanti kwabe kuyiphoyisa elididisa umkhondo, lokhu kwenzeka ngesikhathi kuqhubeka imidlalo yeVodacom Tournament, ngo-2011.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Unesi kwelokudlwengulwa kwesiguli
2012-10-01 14:04
Johannesburg - Uvalelwe unesi wesilisa osolwa ngokudlwengula owesifazane okhulelwe esibhedlela iTaylor
Bequest, eMount Fletcher ngesonto eledlule, kusho uMnyango wezeMpilo esifundazweni.
Lesi siguli esineminyaka engu-25 ubudala sangeniswa esibhedlela ngesonto eledlule ngesikhathi sihlangabezana nezinkinga ekukhulelweni kwaso.
"Kunezinsolo ezithi lona wesifazane waba nokugula thizeni, wase esizwa yilo nesi ngoLwesihlanu, nangoMgqibelo kwaphinda kwamhlasela futhi ukugula," kusho okhulumela uMnyango uSizwe Kupelo.
"Ekubuyeleni kwakhe esibhedlela ngoMgqibelo, inesi lathi akaye ethoyilethe, kukholakala ukuthi labe selimdlwengula."
UKupelo uthe unesi oneminyaka engu-45 ubudala, bekulindeleke avele ngaphambi kweNkantolo yeMantshi yaseMatatiele ngoMsombuluko.
UMnyango kuthiwa uhlongoza ukumisa emsebenzini lo msolwa.
"Angeke avumeleke ukuthi axhumane nommangali kuze kuba kuphothulwa uphenyo," kusho uKupelo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Intsha iyazifela nge-valentine - Ucwaningo
2013-02-13 16:50
Johannesbrg - Abantu abasha baseNingizimu Afrika bayazifela ngokugubha usuku lwezithandani, kusho ucwaningo olwenziwe ngabakwaPondering Panda.
Balinganiselwa engxenyeni abantu abasha okumanje sebenze amalungiselo angosuku lwezithandani oluzokuba ngoLwesine (kusasa).
"Impela intsha yakuleli iyalwazisa usuku owezithandani futhi isemathandweni," kusho okhulumela abacwaningi uShirley Wakefield.
"Bonke ubulili bukhombise ukuba nesasasa, abesilisa bekucabangeka sengathi abanandaba, nokho akunjalo.”
Abacwaningi bakhulume nabantu abangu-15 452, abaseminyakeni ephakathi kuka-13 no-34.
Bangu-31% kuphela abathe abanandaba nalolu suku.
Izimbali akubukeki zizoba nesasasa njengoba beku-12% kuphela abathe bazozithenga, abanye abaningi bathembise izipho ezisezingeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).


text:
JOHANNESBURG—
Kuhlelo Woza Friday inthathelizindaba yeStudio 7 uBenedict Nhlapho oseSouth Africa usiphathela idlalade elitsha le qembu labomaskandi elihamba ngegama lokuthi Amabhukudwana okukhanya lisiza ngesivuvu.
Baya belokhu besanda abaculi beZimbabwe abacula umdumo ka Maskandi. AbeMabhukudwana bona bathi inhloso yabo ngeyokukhwezela lokukhulisa isiko laMandebele. Iqembu leli elilamalunga amane libunjwe ngo 2009.
Ngokwenjongo yaboke bathi ingoma zabo ziphuma kulokho okwenzakala enhlalweni kazulu. Lezi insizwa ezidabuka eKezi eMarinoha ezansi yesabelo seMandebeleni, zaqala ngokucula imbube zingakangeni kwezikaMaskandi. Okwamanje sebethule idlalade elitsha elithi Ngiyamthwakazi.
Udaba lukaBenedict Nhlapho lweqembu lomculo ele amabhukudwana


text:
ISafa imise uNematandani
2012-12-17 13:32
Johannesburg - Elakuleli lixoshe lowo ongumengameli wenhlangano eyongamele ezebhola lezinyawo nezikhulu ezine kulandela ukuphuma kwemibiko yokuthi kwaba nomkhonyovu wokuphekwa kwemidlalo ngaphambi kweNdebe yoMhlaba ka-2010, kusho iSouth African Football Association.
Umengameli weSafa uKirsten Nematandani nezikhulu ezine, okubalwa nalowo osanda kuqokwa njengeChief Executive Officer uDennis Mumble, bamisiwe emsebenzini kulandela ukuputshuka kwemibiko yokuthi baba nesandla ekuphekweni kwemidlalo emine eyadlalwa yiBafana Bafana.
Uphenyo lweFifa lukalowo owalahlwa yicala waboshwa ngalo mkhonyovu uWilson Perumal waseSingapore kanjalo neFootball 4U bakhombe ngenjumbane izikhulu zakuleli.
Kuthiwa imiphumela yemidlalo eyadlalwa neThailand, Bulgaria, Colombia neGuatemala yayiphekiwe njengoba kwakusekuvele kubhejiwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amaphoyisa abulale umsolwa ePMB
2013-02-04 07:48
Pietermaritzburg - Owesilisa obesolwa ngokuba yisigebengu udutshulwe washona ngesikhathi kunempi yezulu lezandla nabakwasidlodlo eHilton, eMgungundlovu, ngeSonto ekuseni.
Okhulumela amaphoyisa uColonel Joey Jeevan uthe amaphoyisa eK-9 Unit abizwe ukuba ayolekelela onogada ababophe indoda etholakale namathuluzi okugqekeza imizi kuGroenekloof Road.
“Athe esampheka ngemibuzo, amaphoyisa abona iveni ihamba kulo mgwaqo ingawakhanyisile amalambu ase eyayijaha," kusho uJeevan.
Athe la madoda ahamba ngemoto ebona amaphoyisa amisa imoto acela empunzini.
“Kuthe kusenjalo omunye umsolwa wadubula ebhekise emaphoyiseni, nawo aphindisela kwashona oyedwa."
Amaphoyisa abe esethola ukuthi imoto yabasolwa okuyiFord Sierra emhlophe, beyebiwe ku-Alexandra Road ngoLwesithathu olwedlule.
- Landela
IzindabaNews24 kuTwitter
- The Witness


text:
U-Ouattara ubonge uJonathan
2011-08-02 07:14
Abuja - UMengameli wase-Ivory Coast u-Alassane Ouattara uhambele eNigeria ukuyobonga umlingani wakhe uGoodluck Jonathan ngokumeseka ngesikhathi izwe lakhe linezinxushunxushu ezaqubuka emuva kokhetho.
UJonathan nonguSihlalo we-ECOWAS wayelokhu eme ekutheni lowo owayesebuse isikhathi eside e-Ivory Coast uLaurent Gbagbo ahle esikhundleni kulandela ukhetho lwangoNovemba.
"Inhloso yokuba kwami la ukuzokubonga ngokutshengisa i-ECOWAS indlela ekutheni isize ezibhelwini ezaqhamuka emuva kokhetho," kusho u-Ouattara.
La baholi baphinde bakhuluma nangokuqinisa amaxhama ezokuxhumana emazweni abo.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- Sapa - AFP


text:
Ungqongqoshe usolwa ngokuqasha abangani
2012-11-28 14:03
Johannesburg - UNgqongqoshe woMnyango wezoLimo eLimpopo uJacob Marule kuthiwa uyingxenye yomkhonyovu othinta iholo lika-R1 million ngonyaka, ngezikhundla ekuthiwa "ngezabangani".
Izikhulu zoMnyango zithi isikhundla semenenja yoMnyango, kwezemisebenzi yasemapulazini, sanikwa osolwa ngokuba ngumngani kaMarule, uKgabo Masela.
Izikhulu ezimbili zithi lesi sikhundla saqanjwa kuze sizonikwa uMasela, kulandela ukuthi achayiswe emizamweni yakhe yokuba yinhloko yoMnyango ngenyanga kaJulayi.
“UMarule wayefuna lo mlisa athole umsebenzi ngoba babevele besebenza ndawonye kwiSishayamthetho,” kusho umthombo.
Isikhundla lesi kuthiwa asiphasisiwe futhi asitholi xhaso, lokhu kuthiwa kuphula umthetho kamgcinimafa, owanquma ukuthi zivalwe zonke izikhundla ezingalutholi uxhaso.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Owami ngimpanisha ngoku.... - Abafundi
2013-01-09 15:03
Cape Town - Ziningi iziga ezigilwa ngabantu abathandanayo. Owesifazane wasePortland ungeniswe esibhedlela elashelwa amanxeba angatheni, kulandela ukuthi eklinywe yisoka lakhe limklinya ngemiyeko yalo (dreadlocks).
UCaleb Grotberg, 32, uvele ngaphambi kwenkantolo izolo, mayelana necala lokulimaza.
Abafundi basilandisa ngezndlela abapanisha ngazo abantu babo uma bethe bathusana, abanye basho abake bakuzwa kuthiwa kwenzeka.
USakhile Cele uthe: Ngivele ngimsokolise ekamelweni, ngibambe inkonzo kodwa ngiqinisekise ukuthi kwenela mina ngedwa. Angimwotawoti nokumwotawota lokhu.
USandile Ndadane uthe: Thina sinengane esiyithanda cishe ngokulinganayo, ngivele ngiyigeze mina ngihambe nayo simshiye siye edolobheni.
Angimtsheli ukuthi siyaphi, uma sesibuya ngidlala nayo kuthi uma ezama ukudlala nathi sishintshe indawo simshiye kanjalo.
UMabutho Vilakazi uthe: Ngifuye inyoka, saxabana nowakwami ngamfaka endlini ehlala inyoka usuku lonke, emveni kwalokho wangala ngoba esaba inyoka.
UNontobeko Oleta Dlamini-Nzala uthe: Umama omncane wami washiswa yisoka lakhe nge-hotplate ezinqeni, namanje usenezibazi.
USimlindile Ka-Slangwe Msuthu Cwecwe uthe: Uma ngimbambe oqotsheni, ngenza isiqiniseko sokuthi uyabona ukuthi ngibonile.
Angimbuzi lutho futhi angifuni kuchazelwa lutho. Angitshengisi kudinwa noma ukuphoxeka kodwa angixoxi njengenjwayelo.
Angidli kudla kwakhe, angimthinti, angilali naye kodwa imali yokugibela ekuseni uma eya emsebenzini ngiyamnikeza neyezidingo zasendlini.
USbonelo Dube uthe: Mina umfazi wami ngimudlela amaphilisi ocansi, ngimshuke kuze kuse, kuphela nya ukweyisa.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Inkulu kakhulu ingcindezi - Igesund
2013-01-21 10:03
Durban - Umqeqeshi weBafana Bafana uGordon Igesund uthi inkulu kakhulu ingcindezi kubadlali bakhe njengoba beqhathaniswa nalabo abawina i-African Cup of Nations ngo-1996.
Ekhuluma ngeSonto eThekwini - nalapho leli qembu lizozinza khona kule midlalo emibili esele kuGroup A - u-Igesund uthe akumele nakancane isikwati samanje siqhathaniswe "nezinkakha" zika-1996.
IBafana
iqale le midlalo ngemiphumela edumazayo njengoba idlale ngokulingana ngomdlalo ongenamagoli neCape Verde eGoli ngoMgqibelo.
"Wonke umuntu ukhuluma ngesikwati sika-1996," kusho u-Igesund. "Abadlali bayakubona lokhu kanti futhi bafunda ngakho mihla namalanga nokudala enkulu ingcindezi le."
ULucas Radebe, Mark Fish, Neil Tovey noMark Williams baba yingxenye yesikwati sika-1996 esathatha lesi sicoco ngesikhathi le midlalo isingethwe yiNingizimu Afrika.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AP


text:
UMarques ukhala ngamaphutha eSwallows
2012-12-17 13:32
Johannesburg - Umqeqeshi weMoroka Swallows osenkingeni uZeca Marques usola ezakhe kulandela ukuhlulwa okwesihlanu kulandelana emidlalweni yeligi wathi amaphutha ababuyisela emuva, kanjalo nabadlali abangalaleli.
"Ngijabhe kakhulu ngemiphumela yeqembu, la maphutha enziwa ngabadlali abafuna ukugqama bodwa ayasibambezela," kusho uMarques.
"Ngebhadi sengibone amaphutha amaningi ngokuphindwa kubadlali basemuva, yize ngikhulumile nabadlali abathintekayo."
Ishobolo leDube Birds liqhubekile ngeSonto ngesikhathi iguqiswa yiBloemfontein Celtic, nengompetha beTelkom Knockout, ngo 2-1 eFree State Stadium.
ISwallows, nengoshampeni beMTN 8, beyibukeka izimisele ngokubuya ngemuva kwegoli likaKatlego Mashego ngesiwombe sokuqala.
"Ngeke sikwazi ukudlala ibhola elihle sibe sidedela amagoli," kusho lo mqeqeshi weZinyoni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uphiko Lwezilimi Kuzwelonke
Uphiko lweziLimi kuZweIonke (NLS) lugqugquzela futhi lwenza lula ukuxoxisana ngezilimi ezahlukene. Ekuzameni ukuhambisana nokushiwo uMthethosisekelo i-NLS ilawula ukwehlukahluka kwezilimi emphakathini wethu futhi kuwumthwalo wayo ukwakha ubudlelwano kuzo zonke izilimi zabantu bakuleli ngokusebenzisa lokho okushiwo yinqubomgomo ngenhloso yokuthi kugqugquzelwe ukusentshenziswa kwalezi zilimi, kanye nazo zonke izilimi ebezinganakiwe emlandweni wakuleli. Kwalezi silimi ngenhloso ezahlukene ilawula kwezilimi nemikhankaso izidingongqangi AmaZulu ongumongo wakuleli.
Umsebenzi ongumongo we-NLS ukugcina izidingongqangi zoMthethosisekelo, ngokugqugquzela, ukukhuthaza nokuhlinzeka izinsizakalo zokuhumusha nokuhlela kuzo zonke izilimi ezisemthethweni kanye nokulawula ukuwehlukahluka kwezilimi ngokuhlela izilimi nemikhankaso yobuchwepheshe bamagama (terminology).
I-NLS isebenza njengeziko lonongoti bezilimi abayisisekelo sikaHulumeni ngokuhumushela kuzo zonke izilimi ezisemthethweni imibhalo nemiqulu yakwaHulumeni. Bese kuthi uphiko lobuchwepheshe bamagama lona lwelekelela ngokusombulula, luthuthukise futhi luzifake izilimi kumgudu ohambisanayo nezikhathi okuphilwa, lokhu lukwenza kuzo zonke izilimi ezisemthethweni. Uphiko lokuhlela izilimi lona lumbandakanya ukwaluleka uhulumeni ngezokuthuthukisa inqubomgomo kwezolimi kanye nezindlela zokwenza lokho kusebenze.


text:
Uhambele eDe Doorns uJoemat-Pettersson
2012-11-13 16:24
Cape Town - UNgqongqoshe woMnyango wezeMvelo uTina Joemat-Pettersson uhambele epulazini eHex River Valley, eWestern Cape, ukuyokhuluma nababhikishi abathukuthele abasebenza kuleli pulazi lamagilebhisi.
Umkhulumeli wakhe uPalesa Mokomele uveze ukuthi ungqongqoshe uzokuba nomhlangano nezinhlaka ezimele ababhikishi eWorcester, bese edlula aye eDe Doorns, ukuyohlangana nabasebenzi.
Sekuphele isikhathi esiyisonto abasebenzi bebhikishela ukwenyuselwa amaholo, abafuna asuke ku-R69 ngosuku, abe ngu-R150.
Abasebenzi abaningi abangekho esitelekeni, kuthiwa bathole ukwesatshiswa, bayishumi abantu ababoshwe ngamaphoyisa, uMokomele uthe kuphenywa ngezinye izehlakalo zodlame lwababhikishi ekuke kwabikwa ngazo.
Amaphoyisa ayakuphika ukuthi ahlukumeze ababhikishi abakade bebhikisha ngoLwesibili ekuseni, umbiko uthi uMasipala waseWitzenberg, uhlanganisa umbiko ngezehlakalo zodlame eziqubuke kule ndawo ngenxa yemibhikisho.
Inhlangano emele abasebenzi i-Agri Wes-Cape, ithi kumele abanikazi bamapulazi basukume kungaze kushube kakhulu isimo, okhulumela inhlangano uCarl Opperman ucele ukuthi kube nokubonisana phakathi kwabaqashi banabasebenzi.
Inhlangano iBlack Association of the Agriculture Sector (Bawsi), igxeke abalimi yathi ababanakekeli absebenzi, kunjalo bathola ukwesatshiswa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uyavela enkantolo uPistorius
2013-02-19 07:51
Johannesburg - Umsubathi oteketiswa ngelika"Blade Runner” u-Oscar Pistorius, kulindeleke ukuba avele enkantolo okwesibili nalapho ezofaka khona isicelo sebheyili ecaleni abekwe lona lokubulala intombi yakhe.
Ukuboshwa kukalo mgijimi, 26, kushaqe izigidi zabantu emhlabeni wonke njengoba bebemthatha njengeqhawe kwezokusubatha.
Intombi yakhe, unobuhle uReeva
Steenkamp, watholakala ebulewe emzini kaPistorius osePitoli ekuseni ngoLwesine.
Ngaleso sikhathi imibiko yayithi uPistorius umdubule ecabanga ukuthi yisigebengu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Uzobolela ejele owabulala isalukazi
2012-12-14 08:19
Durban - Uzobolela ejele owesilisa waKwaZulu-Natal, nogwetshwe eNkantolo eNkulu yaKwaDukuza ngokubulala owesifazane, kusho amaphoyisa esifundazwe.
USimphiwe Steven Khumalo utholakale enecala lokubulala uThombi Mthabela, 70, ngoFebhuwari 21, kusho uColonel Jay Naicker.
Uphinde wagwetshelwa ukutholakala nesibhamu esingagunyaziwe nezinhlamvu.
UMthabela wayesendleleni eya kwakhe ngabo-15:00 ephuma esitolo eNgulule, enyakatho neMpangeni, ngesikhathi evinjezelwa nguKhumalo.
“UKhumalo wamsola ngokuthakatha nokweba izimbuzi zakubo,” kusho uNaicker.
"Wabe esedubula uMthabela izikhawu eziningana ngaphambi kokubaleka."
UMthabela waphelela endaweni yesehlakalo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
From Community Memory
Ukuthatha ubhedu! Umdlalo odlalwa ngabafana abasakhula noma asebezongena ezingeni lobunsizwa. Lomdlalo uyamaniswa kakhulu nenyama ngoba wenzeka ngesikhathi lapho abafana belusile kanti ngalapho belusele ngakhona kukhona umuzi okuhlatshwe khona inkomo. Kuthi sekuyoshona ilanga abafana bagudlele ngakulowomuzi ekuhlatshwe kuwona ukuyobusa. Ezikhathini zakudala namanje kweminye imiphakathi kusenziwa ukuthi abantu babengalindi izimemo kodwa kwakuya noma ngabe ubani emphakathini ukuyobusa. Lokhu kwakuya ngokuthi uhlobo luni lomcimbi olwenziwayo.
Sekuzothi bangafika abafana kuphume noma ngabe ubani wakulowomuzi ukuzobapha inyama ngesithebe. Kodwa kukhona nohlobo lwenyama ekhethekile kulososithebe okungafanele bavele bayidle ngoba inobuciko bayo kuthiwa iphaphu. Iphaphu linomthetho ukuthi lidliwa kanjani, kufanele lihlonywe endukwini ukuze ozoyithatha kuqala kube ngumuntu ozethembayo.
Yilapho noma yingalesosikhathi lapho kuqala khona lomdlala owayiwa ngokuthi ubhedu. Ubhedu kusho ukuphumelela. Lenyama ithi ingahlonywa endukwini baqale abafana bafune ukuyithatha. Lowo okwazile ukuyithatha bayamhlanganyela bamshaye ngezinduku. Okwenza lomdlalo ube owobuciko yingoba ngesikhathi lowo othathe iphawu kufanele alidle azivikele kwabamushayayo. Kufanele ulidle uliqede lonke emlonyeni uvika ungagadli. Uma eseliqedile uyayekwa ngoba phela usubizwa ngengqwele. Lokhu kuyinto ebalulekile nasemphakathini ngoba wonke umuntu usuke esazi ukuthi umfana wakwabani uluthathile ubhedu. Lokhu kunikeza nelungelo lowo othathe ubhedu ukuthi angakhomba noma ngabe ubani ukuthi amlandele izinkomo zakubo emadlelweni.
Lomdlalo unezigaba ezahlukene ngoba kuyenzeka kube khona isikhathi lapho kuthathwa khona zonke izingqwele noma labo abathathe ubhedu ezigodini zabo ezahlukene bahlanganiswe ndawonye ukuze kubonakale ukuthi ngubani ongazishaya zonke izinsizwa emakhanda. Lowo ophumelele lapho kusho ukuthi usekulungele ukuhamba nezinsizwa esezikhulile usengahamba ngisho namacece nomgudlo ngoba useyaziwa uyinsizwa enesibindi nalapho uma sekuhanjwa amacece zisuke zisayifuna ezinye izinsizwa. Lomdlalo uyaqhubeka njalonjalo.
By: Khetha Shange


text:
Bafuna imali engcono abakwaDairyBelle eN West
2013-01-14 16:42
Johannesburg - Abasebenzi bakwaDairyBelle, eNorth West, kulindeleke ukuthi bangene emgwaqeni babhikishe ngenhloso yokuphoqa umqashi ukuthi abenyusele amaholo, kusho umfelandawonye wezinyunyana zabasebenzi iCongress of SA Trade Unions.
"Isiteleka sesingene enyangeni yesibili, kuze kube manje umqashi akazixaki ngezimfuno zabasebenzi," kusho uNobhala womfelandawonye esifundazweni uSolly Phetoe.
Abasebenzi bangena esitelekeni ngenyanga kaDisemba, befuna ukwenyuselwa amaholo, isiteleka samiswa ngesikhathi samaholidi, kulindeleke siqale futhi ngoLwesithathu.
Kulindeleke ukuthi uPhetoe akhulume nabasebenzi efemini yakwaDairyBelle, eBloemhof ngoLwesibili, ekuseni.
UPhetoe uthi abasebenzi angeke bayamukele imali engaphansi kuka-R800.
Okhulumela inkampani uGerrit Oosthuizen uthe imali izokwenyuswa ngamaphesenti amathathu, okusho ukuthi izokuba ngu-R266.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kwamukelwe izingane ezizalwe ngoKhisimusi
2012-12-25 14:34
Johannesburg - UNgqongqoshe wezeMpilo eGauteng uHope Mankwana Papo wamukele ezinye zezingane ezizalwe ngoSuku lukaKhisimusi ngoLwesibili kuleli, kubika i-Eyewitness News.
UPapo ubehambele eKalafong Hospital e-Atteridgeville, ePitoli nalapho efike wancoma abasebenzi ngokuzinikela ngokusebenza ngamaholidi wase ekhuthaza omama abebeqala ukuba nezingane.
Ingane yokuqala ezalwe kulesi sibhedlela kube yintombazanyana ebingakaqanjwa igama, kanti ibelethwe sekunemizuzu eyishumi kushaye ihora leshumi nambili ebusuku.
"Ngithanda ukuhalalisela omama ngomsebenzi abawenzayo wokuthwala baphinde balethe izimpilo emhlabeni, kwesinye isikhathi ngaphansi kwezimo ezinzima."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-NFP izobulawa ngamakhempu: MsibiComment on this story
MLUNGISI GUMEDE
UMENGAMELI we-NFP, uNkk Zanele Magwaza-Msibi, izolo uphumele obala okokuqala ngqa wavuma ukuthi iqembu labo libhekene nengqinamba yamakhempu ngaphakathi ebeka ikusasa lenhlangano engcupheni.
Ekhuluma emgubheni wokugubha iminyaka emibili iqembu lasungulwa ePrincess Magogo Stadium, uNkk Magwaza-Msibi uthe kuze kube yimanje basazabalaza kanzima ukubhekana nenselelo eqhamuka nokubakhona kwamakhempu ngaphakathi eqenjini asunguleke ngokhetho. “Maqabane, ngesikhathi kunenqubo yentando yabantu yangaphakathi eqenjini silahlekelwe ngamanye amalungu, amanye awo abambe iqhaza elikhulu ngenkathi kusungulwa iqembu kodwa ayenezinhloso zokungena ezikhundleni,” usho kanje.
UNkk Magwaza-Msibi uthe umuntu ozibiza nge-Power nozibiza ngeFinish uyalizonda iqembu.
Ube esenxusa iqembu ukuba lingcwabe izinkambo ukuze lenze isiqiniseko sokuthi alishabalali.
UNkk Magwaza-Msibi uthe into ebenza ukuthi bahluke kwamanye amaqembu wukubekezela ngoba abaholi babo abazange bajoyine iqembu ngenxa yokugcwalisa izisu zabo kodwa bafuna ukusebenzela umphakathi.
“Esikufundile wukuthi awukwazi ukuthi wethembe umuntu ofikayo eqenjini ngoba usuke ungazi ukuthi uze ngaziphi izinhloso. uze umbone ngokuhamba kwesikhathi esezikhombisa imibala yakhe yangempela,” usho kanje.
Uthe yize zikhona izingqinamba iqembu elibhekene nazo kodwa kuningi abakufundile futhi inhlangano yabo iyadlondlobala.
“Ngesikhathi iqembu lisungulwa, labo abazibiza ngezazi zezepolitiki bathi inhlangano yethu izoshabalala njengamanye angamahlubuka,” usho kanje. Uthe iyamcika indaba yokuthi babizwe ngezingane ze-IFP.
Uthe ufuna ukukucacisa ukuthi abanabo ubudlelwano ne-IFP bona kodwa bayiqembu elizimele futhi elinemigomo yalo.
Uqhube wathi isinqumo sabo sokunqaba ukusebenza ngokubambisana ne-IFP komasipala abangu-19 baKwaZulu-Natal ngemuva kokuthi lingabanga khona iqembu elinqoba ngamalengiso okhethweni lohulumeni basekhaya, siyakuqinisekisa ukuthi bangumJuda nomKristu.
“Ukusebenzisana kwethu ne-ANC sekuhlangabezane nenselelo nokuzamazama okukhulu. Yize eningini lalabo masipala kube yimpumelelo ukusebenzisana, kwabanye omasipala kuyantenga kanti kwabanye kufadabele. Lokhu kwenzeka ngisho sinekomiti labantu ababili inhlangano ngayinye elibhekelele ukuxazilula izinkinga ezikhona,” usho kanje. wengeza ngokuthi yize zikhona izingqinamba kodwa bazohlala esivumelwaneni sokusebenzisana kuze kuphele iminyaka emihlanu abayibeka.
Uthe okubucayi kakhulu wukuthi babumbane baqede uqhekeko balwe nokungaboni ngaso linye.
Angaphezu kuka-20 000 amalungu eNFP abehambele lo mgubho. Nezokuphepha beziqinisiwe ngemuva kwemibiko ethi i-IFP ibihlele ukuba nomhlangano kule ndawo.
Umholi we-IFP esigungwini saseThekwini, uMnuz Mdu Nkosi, uthe abakaze bahlele mhlangano ngalolu suku, wengeza ngokuthi iNFP ibifuna ukwenza ihawu lokuvika ukuthi uma umgubho wayo ungabi yimpumelelo bese ibeka izaba.
Yize zingabanga khona izigameko ezimbi emgubheni kodwa uNkk Magwaza-Msibi uveze ukuthi bazwile ukuthi kunabantu abebefuna ukuthenga izikibha zeqembu labo ngenhloso yokungena enkundleni bazodunga umcimbi.
Uthe amaphoyisa akwazile ukubaxosha.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone obedlala amaqanda aluhlaza
2012-12-27 14:31
Tunis - Kushone owesilisa osemncane waseTunisia ngemuva kokuphuma phambili emqhudelwaneni abe nawo nabangani bakhe wokudla amaqanda aluhlaza angu-28, kubika isiteshi somsakazo iShems FM ngoLwesithathu.
UDhaou Fatnassi, 20, waseKairouan, ugwinye amaqanda ngemuva kokubheja nabangani bakhe ngesamba semali esingadalulwanga.
Leli bhungu libe seliqala lilunywa yisisu laphuthunyiswa esibhedlela lafike laphelela khona.
- Landela
IzindabaNews24 kuTwitter
- AFP


text:
Kugaselwe esitokisni sika-Okah
2011-02-24 09:42
Johannesburg - Kutholakale omakhalekhukhwini, imephu, amaphepha anezinombolo zocingo nokunye ngesikhathi kugaselwa esitokisini sakhe sasejele uHenry Okah, ongowokudabuka eNigeria nobekwe amacala oboshokobezi, kubika iphephandaba iPretoria News ngoLwesine.
Okhulumela uphiko loKlebe oludume ngokuphenya ngamacala athinta izikhulu, uMcIntosh Polela, uqnisekise lolu daba naleli phephandaba ngoLwesibili ebusuku.
Izinsolo zezinsongo ezaziqhamuka kumakhalekhukhwini ka-Okah izona ezenze ukuthi izikhulu zigasele esitokisini sakhe, njengoba iziphathimandla zaseNigeria zazise ezakuleli.
U-Okah wanqatshelwa ibheyili eNkantolo yeMantshi yaseGoli ngonyaka odlule.
Ubhekene namacala obushokobezi, ahlobene nokuqhunyiswa kwamabhomu amabili ngo-Okthoba 1 e-Abuja, eNigeria, nalapho kwashona khona abantu abangu-12 kwathi abangu-36 balimala.
- SAPA


text:
Kube nokunye ukuhlasela eSyria
2012-12-03 14:04
Beirut – Amasosha aseSyria aqhumise amabhomu eningizimu nesifuda senhlokodolobha ebusuku njengengxenye yawo yokukhipha amavukelambuso eDamascus, kusho izingqapheli ngoMsombuluko.
Izingqapheli zamalungelo abantu eSyria, iSyrian Observatory for Human Rights, zithe ukuhlasela bekubhekiswe ezifundeni zaseHajar al-Aswad naseTadamun kanye nalapho okuhlala khona abantu basePalestine, eYarmuk, enigizimu yeDamascus.
Amasosha aphinde ahlasela eYabrud enyakatho, eYalda eningizimu kanye namadolobha asempumalanga yeGhouta, iDouma, Harasta, Irbin neHaran al-Hawamid, umgwaqo ohlanganisa iDamascus nesikhumulo sezindiza.
Amasosha adlelana noMengameli uBashar Assad azama ukwenza umngcele ngazo zonke izindlela eDamascus, njengoba esenze lesi sifundazwe esinye sezihamba phambili ngodlame kuleliya lizwe selokhu kwaqala izinxushunxushu ezinyangeni ezingu-20 ezedlule.
- Landela
IzindabaNews24 kuTwitter
- Sapa - AP


text:
UKhoza usehoxile emjahweni weSascoc
2012-11-13 14:02
Johannesburg - U-Irvin Khoza usehoxile emjahweni wesobumengameli kuSA Sports Confederation and Olympic Committee (Sascoc), eshiya uGideon Sam engancintiswa muntu kulesi sikhundla, kubika iKickOff.com.
Lesi sikhulu se-Orlando Pirates, nesiphinde sibe yiphini likamengameli weSafa noSihlalo wePremier Soccer League, ngeke sisabangisana noSam uma sekunokhetho ngoNovemba 24.
Asizange sicace ngokushesha isizathu sokuhoxa kukaKhoza, njengoba kwaqubuka imibuzo eminingi ngesikhathi ephakamisa igama lakhe kwabazongenela lo mjaho.
Esitatimendeni iPSL, iveze ukuthi uKhoza wamukela ukuqokwa kwakhe ngaphambi komnqamulajuqu ethi usazocabanga ngalesi sinqumo.
"Ngemuva kokudla amathambo engqondo uDkt Khoza ukhethe ukuhoxa eseke uSam nezinye izikhulu," kuqhuba iPSL.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Sisohlelweni lokuhlukanisa - Mshoza
2012-03-26 12:00
Johannesburg - Izimfihlo ezintathu ebekungamele ziphume, nokusolakala ukuthi eyodwa yazo yiyo eyashayelela isipikili sokugcina ekufadalaleni komshado kaMshoza, seziphumile, kubika iSunday World.
Eyokuqala, uMshoza usolwa ngokukhipha isisu emuva kokukhuleliswa enye indoda ngesikhathi ezama ukuzibulala ngoDisemba wangonyaka ofile.
UMshoza, nogama lakhe langempela kunguNomasonto Maswanganye-Msibi, ungunkosikazi wesiqumama uJacob Msibi.
Nokho-ke uphike walala ngomhlane ukuthi izinsolo zokuzama kwakhe ukuzibulala zazihlobene nokuthi ukhulelwe.
"Noma ngubani lowo owathi ngangikhulelwe ukhuluma into engekho. Uma bethi ngangikhulelwe, iphi pho ingane?" ebuza.
Lo mculi onezingane ezimbili noMnisi uthe: "Akekho ongazi ukuthi asisahlali ndawonye njengoba silungiselela ukudivosa."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
WASHINGTON DC—
Umtshado wenhloko kahulumende uMnu Morgan Tsvangirai ngoMgqibelo ngeviki ezayo subhekane lengozi yokuvinjwa ngumthethwandaba ngemva kokungenela komunye umama ake wathandana laye.
UNkosikazi Locardia Tembo, yena oyalwe nguTsvangirai ngomnyaka odluleyo, uzafaka isicelo emthethwandaba weHigh Court eHarare ngoLwesihlanu edinga ukuvinjwa komtshado kaTsvangirai loElizabeth Macheka mhlaka 15 kulinyanga.
Igqwetha likaLocardia, uMnu Jonathan Samkange utshele iStudio 7 ukuthi uMnu Tsvangirai kamelanga atshade ngoba engehlukananga okusemthethjweni loNkosikazi Tembo.
Ngalokho, uSamkange uthi uzacela iHigh Court ukuthi imise lumtshado.
Ingxoxo LoMnu Jonathan Samkange
NgoLwesithathu, ucele umthethwendaba kamantshi ukuthi ubambe uTsvangirai ngamandla ukuthi abhadale umamangala imali engange $15,000 nyanga ngenyanga azayisebenzisa ukubhadala imithelo, ukuthenga ukudla lokunye.
UTsvangirai wehlukane loNkosikazi Locardia nyakenye esithi ukuthandana kwabo kwasokungenelwe ngabacuphi beCIO kanye lamalunga eZanu PF.
Emaphepheni awakhweze emthethwandaba ngoLwesithathu, uLocardia uthi ulotsholwe nguTsvangirai nyakenye mhlaka 21 ngoLwezi wayahlala lonina okwenyanga ezimbili.
Uthi ngemva kwalokho waya eSouth Africa esezithwele ngomntwana kaTsvangirai kodwa wafika waswela esibhedlela. Uthi kulandela isehlakalo lesi, uTsvangirai kazange abe esakhuluma laye futhi.
UMnu Tsvangirai wethule uNkosikazi Macheka njengomkakhe kunyanga ezedluleyo njalo bahlala bonke okwamanje.
Igqwetha, uMnu Matshobana Ncube uthi okwakuqala, kuliphutha ukuthi uLocardia adinge imali kutsvangirai ngoba bengelamntwana njalo bengazange bahlale bonke.
Ingxoxo loMnu Matshobana Ncube


text:
Ukuhlaziya i“Freedom of Assembly and Association”
I“Freedom of Assembly and Association” yisahluko sesine kugwalo olukhangelelwe ukuba yisisekelo sombuso welizwe iDraft Constitution.
Sithandekile Mhlanga
22.02.2013 19:40
WASHINGTON DC—
Isahluko sesine kugwalo olukhangelelwe ukuba yisisekelo sombuso esitsha olwe Draft Constitution ngaphansi kwesihloko se “Freedom of Assembly and Association” sithi abantu balelungelo lokuzikhethela abafuna ukuba lobudlelwano labo.
Siyakubeka njalo sobala lesisahluko ukuthi akulamuntu obanjwa ngamandla ukuthi abe lilunga lenhlanganiso kumbe aye emhlanganweni yalezinhlanganiso.
UMnu. Effie Dlela-Ncube, umgcinisihlalo wenhlanganiso yeNational Association of Non-Governmental Organizations utshele uSithandekile Mhlanga weStudio 7 ukuthi inengi labantu lizathakazelela leli nyathelo ngoba belikhahlanyezwa lizama ukuba lemihlangano.
Ingxoxo LoMnu. Effie Dlela-Ncube


text:
IBanyana ithelwe ngehlazo kuma-OlympicsComment on this story
ZAKHELE XABA
South Africa (0) 1
Sweden (3) 4
LIVULE ngesibhaxu iqembu lesizwe lebhola labesifazane lakuleli, iBanyana Banyana emidlalweni yama-Olympics eqale izolo ebusuku, eCity of Coventry Stadium, eLondon.
IBanyana eqalayo ukungena kulo mqhudelwano ithelwe ngehlazo lika 4-1 yiSweden emdlalweni wokuqala kaGroup F okungelinye lamaqembu ahlonishwayo ebholeni labesifane emhlabeni. Kulo mdlalo kucace zisuka ukuthi iBanyana ihlangene nezimbila zithutha njengoba iSweden ishaye ipali kwaze kwaba yikathathu umdlalo usanda kuqala elakuleli lingakaze limkhahlelele nakanye unozinti obechitha isikhathi esiningi ezipholele.
Yize iBanyana iqale yakhombisa ukuba novalo kodwa ngokuqhubeka komdlalo ikhombise ukuzinza, yakha amathuba kodwa yehluleka ukuwaqedela nokwenze zishitshe ngo 3-0. Amagoli eSweden ashaywe nguLotta Schelin amabili, Nilla Fischer ukaputeni noLisa Dahlkvist kwathi eleBanyana lashaywa ngumakadebona, uPortia Modise ngesiwombe sesibili.
Yize iBanyana ishayiwe kodwa idlale ngokukhulu ukuzimisela ikakhulukazi ngesiwombe sesibili.
Emdlalweni olandelayo iBanyana izobhekana neCanada ngoMgqibelo ntambama ngo-2.45, eCoventry, eWales nokuwumdlalo okufanele izame ukwenyusa kuwo amasokisi ukuqinisa amathemba okwedlulela kuma-quarter final. Angu-12 esewonke amaqembu ebhola abesifazane angenele ama-Olympics kanti mabili kuphela avela e-Afrika, okuyiCameroon neBanyana. Amaqembu ahlukaniswe amaqoqo amathathu anamaqembu amane lilinye.
Amabili ayoqeda ehlezi phezulu iqoqo ngalinye ayohlanganiswa namabili alale isithathu kangcono ukwenza ayisishiyagalo-mbili azodlulela phambili. IBanyana iyovala nompetha bomhlaba iJapan ngoLwesibili ngo-3.30 ntambama, eCardiff.
IJapan ingelinye lamaqembu ayizimfivilithi ukugoduka nendodo yegolide kule midlalo emuva kokudlisela ogageni amaqembu esatshwayo emhlabeni afana ne-United States evikela indebe yama-Olympics, Brazil neFrance kweyendebe yomhlaba nyakenye.
Imidlalo yama-Olympics izovulwa ngokusemthethwe-ni kusasa kodwa ngenxa yobuningi bamaqembu ebhola kuvunyelwene ngokuthi asheshe aqale imidlalo yayo.
Sishicilele ungakapheli umdlalo weColombia neKorea DPR.
Isiyonke miphumela yemidlalo imi kanje:
South Africa 1-4 Sweden; Japan 2-1 Canada; Brazil 5-0 Cameroon; United States 4-2 France; Great Britain 1-0 New Zealand.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kutholakale izikhali emzini osePrimrose
2012-06-04 13:30
Johannesburg - Amaphoyisa asethole izikhali ezinhlobonhlobo ezihlanganisa izibhamu ezingu-16, izinhlamvu izingubo zamasosha nokunye okuningi okutholakale emzini osePrimrose, kusho imibiko ngoMsombuluko.
Abantu abayisithupha abahlanganisa nowesifazane baboshwa kulandela ukuthi amaphoyisa alunywe indlebe.
Abasolwa baneminyaka ephakathi kuka-19 no-49, bonke babhekene necala lokutholakala nezikhali.
Laba bazovela ngaphambi kweNkantolo yeMantshi eGermiston, kulona leli sonto.
Amaphoyisa ayaphenya ukuthi abasolwa abahlobene yini necala lokubulawa kukaSibusiso
Titimani, 15, owabulawa emijondolo yasePrimrose.
Umfana kuthiwa wagwazwa ngabasolwa ekuthiwa bathi baphindiselela u-Eugene Terre’Blanche.
Amaphoyisa ayacela ongaba nolwazi ngokubulawa kukaTitimani awazise ngokufonela uCaptain Deno Davids ku-011 776 1600 noma ku-072 997 2997.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Sidliselwa nguShabba - Tovey
2013-01-23 12:03
Johannesburg - Lowo owayengukaputeni weBafana Bafana uNeil Tovey usenxuse umqeqeshi weqembu uGordon Igesund ukuthi amshiye ngaphandle uSiphiwe Tshabalala kwabazobhekana ne-Angola, kubika iKickOff.com.
Lo mdlali weKaizer Chiefs, oseqanjwe elika‘June 2010’ yilabo abamgxekayo, usehluleke kaningi ukumela iqembu nokufaka amagoli, kodwa ulokhu eqhubeke njalo nokuba sesikwatini esiqala umdlalo.
Kodwa uTovey, nowaphakamisa isicoco se-Africa Cup of Nations ngo-1996, ukholelwa ekutheni sekuyisikhathi sokuthi uTshabalala ayofudumeza ibhentshi.
“Kumele kube nesinqumo esithathwayo ngoShabba,” kulandisa uTovey exoxa neSuperSport.com.
“Ngicabanga ukuthi usesijabhise kwanele manje, hhayi ngoba engeyena umdlali onohlonze. Ngicabanga nje ukuthi ukuthola kunzima ukudlala okwamanje, kungenzeka ukuthi udinga ukubuka umdlalo engaphandle khona ezobona amaphutha adinga ukulungiswa.
“Akangalahlelwa ezinsisheni, kodwa kumele aboniswe ukuthi akasadlali njengoba wayedlala ekuqaleni."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uthi wayezivikela owe-NFP
2012-12-19 14:50
Durban - Ikhansela leNational Freedom Party uMzonjani Zulu uthi wayezivikela ngesikhathi edubula ebulala umlandeli we-IFP emagcekeni enkantolo, kulalele iNkantolo yesiFunda eThekwini ngoLwesithathu.
UZulu uthe indoda yayiphethe umkhonto kubonakala ukuthi ifuna ukumjuqa ngawo.
Ukusho lokhu ngesikhathi efaka isicelo sebheyili, ephendula nemibuzo yommeli wakhe.
UZulu usolwa ngokubulala uSiya Dlamini ngo-Okthoba ngaphandle kweNkantolo yeMantshi yaseNtuzuma phambi kwamaphoyisa nabezindaba.
UZulu uqhuba ngokuthi kwaqhamuka amadoda amathathu, enye yamgxaza ngejakhethi.
"Ngazama ukuhlehla kepha bangilandela kwaze kuba ngivinjwa yimoto, ngabe sengihosha isibhamu ngiyadubula.
"Ngamxwayisa kuqala ukuthi angasondeli ngale kwalokho ngizodubula, kodwa waqhubeka nokuza kimina ngase ngiyamdubula."
UZulu uthe ngeke alivume icala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kwehlile ukukhulelwa kwentsha: inhlolovo
2011-02-01 13:40
Johannesburg - Sibukeka sehlile isibalo sentsha ekhulelwayo manje uma kuqhathaniswa neminyaka engamashumi amabili edlule, kusho inhlangano enza ucwaningo oluphathelene nezobuhlanga iSA Institute of Race Relations ngoLwesibili.
Phakathi kuka-1987 no-1989 kwakuzala intsha eyi-124 kweyi-1000, kodwa ngo-2008 sekuzala abangama-58 kuphela, kusho lenhlangano esitatimendeni esikhiphile kulandela ukuphuma kwemiphumela yenhlolovo yakamuva eyenziwe kubantu bakuleli laseNingizimu Afrika.
Lolu cwaningo alutholanga kuxhumana phakathi kokukhulelwa kwentsha kanye nesibonelelo sikahulumeni sezingane.
Ngo-1998 kwabekletha abantu abasha abangama-81 e-1000, beminyaka ephakathi kuka-15 no19.
Ngo-2008 kwabeletha abangama-58. Phakathi kuka-1998 no-2008, ukuzala kwentsha kwehlika ngamaphesenti angama-28.
"Lokhu ke kumataniswe nokukhula kwezinga lokusatshalaliswa kwamaphilisi kanye nokunye kokuhlela," kusho owalesi sikhungo uNachi Majoe.
- SAPA


text:
Uhulumeni waseKZN akakhokhele izisulu - Inkantolo
2012-12-05 16:43
Durban - UNdunakulu waKwaZulu-Natal uZweli Mkhize ekanye noNgqongqoshe woMnyango wezokuThutha uWillies Mchunu, kumele banxephezele abantu abasinda engozini yetekisi, eyadalwa wumgwaqo ongamuhle, kusho isinqumo seNkantolo eNkulu eMgungundlovu.
IJaji uJan Combrink uthe imigodi egcwele imigwaqo iphoqa abashayeli ukuthi bangene emzileni ongafanele ngoba bezama ukuyigwema.
Asikanqunywa isamba ekulindeleke ukuthi sikhokhelwe izisulu, ingozi yenzeka ngoDisemba ngo-2004, eGreytown.
Umshayeli wetekisi uJabu Langa, wethule ubufakzi ethi wayeshayela kulomgwaqo zonke izinsuku, ethi unezitamukoko ezivulekile yonke indawo.
ULanga uthe kuze umuntu ezokwazi ukushayela kahle, uyaphoqeleka ukuthi angene emzileni wezimoto aphambana nazo, uthi ngelanga le ngozi waphazamisana neveni, waphoqeka ukuthi aphonse imoto esitamukokweni esivulekile.
Itekisi yaginqika kwalimala abagibeli abangu-12.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
WASHINGTON DC—
Amankampani eZimbabwe aqhubeka esadalala ngezizatho ezitshiyeneyo okwenza ehluleke ukulungisa impahla eneleyo yokuthengisela uzulu, kutsho umphathintambo wezemali uMnu Tendai Biti.
UBiti uveze lokhu esethula uluhlu lwendleko kahulumende, ibudget yomnyaka ozayo ngoLwesine.
Imbiko le igcizelelwa yiConfederation of Zimbabwe Industries, ethi kuminyaka edluleyo isilinganiso sokusebenza kwamankampani la kwehle kusuka ku-57% kwaya ku-44%.
Embikweni wayo, inhlanganiso le ithi uhulumende kumele athathe amanyathelo aqinileyo ukulungisisa loludaba. Manengi amankampani asevalile njalo amanye aqhubeka evala ikakhulu koBulawayo.
Ithi okubangela udubo lolu yikwehluleka kukahulumende ukuncedisa amankampani ngemali, ukusebenzisa imitshina esigugile enza ehluleke ukusebenza kuhle.
Esinye njalo isizatho yimpahla yakwamanye amazwe elentengo ephansi esigcwele ezitolo, okwenza kubenzima kwabalamankampani elizweni ukuthi bathengise impahla yabo.
Izinto lezi zigoqela ukudla okufana lenyama, amaqanda, izithelo, impuphu, inamnede lokunye okunenginengi.
Ukwenqabela loludubo, uMnu Biti uthi sekhweze umthelo omele ohlawulwe ngabantu abathenga izinto ezifana lotshwana kanye legwayi ikakhulu kweleSouth Africa.
Ingcwethi kwezenotho uMnu Masimba Kuchera uthi uhulumende kumele athethe amanyathelo aqinileyo ukuluvuselela amankampani.
UKuchera ugcizelele wathi nxa amankampani la engaqhubeka ethwele nzima, akusoze kubelula ukuthi umnotho welizwe uvuke ubuye ume ngezinyawo njengakuminyaka edluleyo.
Ingxoxo LoMnu Masimba Kuchera


text:
IRwanda igxeka udlame lwaseDR Congo
2012-11-16 16:27
Kigali - UNgqongqoshe wezangaPhandle eRwanda uLouise Mushikiwabo usegxeke ukuqala phansi kwempi eqhubeka entshonalanga neDR Congo ephakathi kwamadelakufa eqembu i-M23 namasosha kahulumeni i-FARDC.
"Ukwenza kwabe the FARDC ne-M23 kanye nezinye izinhlangano, kumele kuphele nya ngoba kukhubaza izihlelo zokuzama ukuthuthukisa isifunda,,” kusho isitatimende sikaMushikwabo.
UMushikiwabo uthi impi eqhubeka eDR Congo isikapakela emgceleni waseRwanda.
I-United Nations ike yagxeka iRwanda yathi yeseka oshayasibhamu be-M23, uhulumeni waseRwanda uyakuphika lokhu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
ICosatu izokhetha ubuholi bayoComment on this story
CELANI SIKHAKHANE
UMFELANDAWONYE wezinyunyana KwaZulu-Natal, iCosatu, kulindeleke ukuthi ukhethe ubuholi besifundazwe engqungqutheleni ezoqala ngeSonto, eMgungundlovu.
Le ngqungquthela izovulwa nguNobhala-Jikelele weCosatu, uMnuz Zwelinzima Vavi (osesithombeni), kanti kulindeleke ukuthi icacise ukuthi imiphi ngodaba lokufakwa kwezimayini namabhange ngaphansi kombuso.
Lokhu kuzokwenzeka ngemuva kokuthi izinyunyana ezingamalungu eCosatu zona sezivele zakucacisa ukuthi zifuna izimayini zibe ngaphansi kombuso yize uKhongolose uphikisana nalokhu.
Ngaphandle kwalokho ubuholi besifundazwe beCosatu, ikakhulukazi unobhala wayo uMnuz Zet Luzipho usehlale kulesi sikhundla amahlandla amathathu.
UNksz Sbongile Nhlapho weCosatu uthe abasebenzi abazibangi izikhundla futhi abaphonselani inselelo ngoba okubalulekile kubo yizindaba ezithinta inqubekela phambili ngabo.
“Le ngqungquthela izothatha izinsuku ezintathu kanti izoba se-Olympia Hall, eRoyal Showground, eMgungundlovu futhi izohanjelwa yizithunywa ezingaphezulu kuka-1 000,” kusho uNksz Nhlapho.
Esitatimendeni seCosatu ithe okunye okuzobaluleka kule ngqungquthela kuzoba wudaba lwaseMangaung nokuthi lingaqiniswa kanjani izwi labasebenzi kuleya ngqungquthela ye-ANC ezobangoDisemba yokukhetha ubuholi.
Phakathi kwabaholi abasezikhundleni okungakacaci noma bazobuyela yini ebuholini besifundazwe kuyo iCosatu kubalwa uMnuz Basil Cele onguSihlalo, uMnuz John Dlamini, oyiPhini likaSihlalo, noLuzipo, osebe nguNobhala amahlandla amathathu noNkk Cynthia Joyce onguMgcinimafa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ukhala ngabalandeli u-Igesund
2013-01-11 09:00
Johannesburg - Njengoba luza lunyelela usuku lokuqala kwemidlalo ye-Africa Cup of Nations, umqeqeshi weBafana Bafana uGordon Igesund, usezwakalise ukukhathazeka kwakhe wathi abantu abanakho ukweseka iqembu lesizwe.
U-Igesund ukhale ngokuhahamezwa kukaKatlego Mphela, okwenzeke ngesikhathi iqembu libhekene neNorway, eKapa.
“Bakhona abantu abalithokozelayo ibhola kodwa abaningi abanawo lowo mdlandla. Abadlali nabo bangabantu, uma umdlali ethola ukwesekwa udlala kangconywana.”
Abathandi bebhola bagxeka kakhulu uMphela bethi ulahle amathuba amaningi ehlulwa ukushaya amagoli.
"Angibonanga sengathi uKatlego udlale kambi. Uma ufundisisa umdlalo wakhe wemizuzu engu-45 namathuba awatholile," kusho u-Igesund.
“ Sizowashaya amagoli, sizokuba nemidlalo emihle.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kufunwa udokotela othumbe izingane zakhe
2012-07-23 10:04
Durban - Inkantolo yaseThekwini isikhiphe incwadi egunyaza ukuboshwa kukadokotela wesifazane osolwa ngokuthumba amadodakazi akhe amabili ngoFebhuwari, kubika iDaily Sun.
UDkt Thuthukile Goba akaphindanga wabonaka selukhu athatha la mantombazanyana esikoleni.
UThuthukile nomyeni wakhe angasahlali naye (elingedalulwe igama lakhe) bebelokhu befakana ezinkantolo.
Umyeni wakhe uyena onelungelo lokuhlala nezingane zabo ezimbili.
UThuthukile, ubengudokotela eVerulam.
ULieutenant Colonel Vincent Mdunge uthe uThuthukile ufunwa ngamacala okuthumba kanye nokungawulandeli umyalo wenkantolo enkulu.
Ubaba wezingane uyena owanikwa ilungelo lokuhlala nezingane kodwa umama wazo kusolakala ukuthi wabe esezithumba ngoFebhuwari kulo nyaka, wakhala amaphepha.
“Lo mama ongumsolwa uneminyaka elinganiselwa ku-40 ubudala, unomzimba ophakathi, mnyama ngebala kanti wagcina ukubonakala enemiyeko.”
Amantombazanyana athunjwa angoKhethelo Gumbi, 7, noZulu Gumbi, 5,” kusho uMdunge.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Kuboshwe intatheli yase-Angola
2011-10-11 16:32
Luanda - Intatheli yase-Angola ibhekene nokuboshwa unyaka owodwa ngokushicilela amanga ngodaba lwezinsolo zenkohlakalo eyenziwa izikhulu zezombutho wezempi.
Inkantolo yaseLuanda ngoMsombuluko inikeze uWilliam Tonet, ongumhleli wephephandaba iFolha 8, izinsuku eziyisihlanu zokuthi ikhokhe u-10 million kwanzas ($106 000) wenhlawulo noma egwetshwe unyaka ejele ngodaba lwango-2008 lapho ayesola khona ojenene abathathu bombutho wezamasosha e-Angola ngokuzicebisa nokusebenzisa amandla ezikhundla kabi.
Le ntatheli ibe itshela abe-AFP ukuthi inhlangano ebusayo iMPLA ayimthandisisi kusukela leliya lizwe lathola ukuzimela ngo-1975.
"I-MPLA ingifuna la gingakhona," esho.
"Sizoyitholaphi imali engaka? Kungcono ngivalelwe,” esho.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AFP


text:
Abanye ababoshiwe ngelokuthumba
2012-10-05 10:02
Durban - Amaphoyisa aseDurban North abophe abasolwa ababili mayelana nesehlaklo sokuthumba uDorothy Carlyle, owathunjwa ngesikhathi kudunwa imoto yakhe, ukuboshwa kwalaba kwenze sifinyelele kwabayisihlanu abantu asebeboshiwe, kubika iThe Mercury.
Ngokusho kukaLieutenant
Raymond Deokaran, uthe amaphoyisa asebenze ubusuku nemini ezama ukubamba abasolwa.
Abasolwa ababili abaneminyaka engu-17 no-22 ubudala, baboshwe beselokishini KwaMashu, kwa-M.
UDeokaran uthe amaphoyisa asathungatha abanye abasolwa.
UCarlyle wathunjwa ngamadoda amathathu, ngoLwesibili ngesithuba zawo-14:00, waze watholakala ebusuku ngezithuba zawo-23:00.
Etholakala wabe evalelwe ebhuthini yemoto yakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Bakhala ezimathonsi ngezindlu zaboComment on this story
NONHLANHLA MKHABELA
BAKHALA ngokulahlekelwa amakotishi abo angu-14 abaziphilisa ngawo abangase badilizelwe umuzi wabo noma yinini ngenxa yohlelo oluqhubekayo lwezindlu zemixhaso eMaoti, eNanda.
UMnuz Bhekani Mntungwa (58) oziphilisa ngokuqashisa izindlu kule ndawo ukhala ezimathonsi njengoba kunohlelo lokudiliza izindlu endaweni ahlala kuyona nomndeni wakhe ngenxa yokuqhubeka kohlelo lokwakha izindlu zomxhaso.
UMntungwa othi wathenga le ndawo kowaseNdiya kanye nomakhelwane bakhe, sebethole izincwadi ezivela emkhandlwini waseThekwini zibatshela ukuthi kumele basuke endaweni abakhe kuyona ngoba sekuzodilizwa.
“Kwathiwa masiphume siye emagogogweni kodwa saxoxisana nekhansela sacela ukuthi asibhalise izindlu zethu zokuqashisa njengebhizinisi ukuze uMkhandlu ubambe imali ethize uma kumele kube khona imali ebanjwayo kwaba sengathi siyezwana njengoba sesitshelwa ukuthi lo mhlaba esikuwona ngowoMkhandlu,” kubeka uMntungwa.
Ukhale ngokuthi akekho emndenini wakhe osebenzayo, baziphilisa ngazo izindlu zokuqashisa njengoba nazo sezizodilizwa nje ekubeni alukho uhlelo olubekiwe lokuthi bakhokhelwe izindlu zabo uma sezidiliziwe.
“Sikhuluma nje, nginengane okumele ngabe iya ukuyofunda eNyuvesi ngonyaka ozayo ebengizoyifundisa ngayo le mali yalezi zindlu,” kuchaza uMnuz Mtungwa.
UNkk Thulisile Qum (31) onezindlu zokuqashisa eziyisithupha naye ukhala ngokuthi uma izindlu zakhe zidilizwa akazi ukuthi uzozondla ngani izingane zakubo ezinhlanu ngoba zisele naye kanti akanayo enye indlela aziphilisa ngayo.
Ikhansela lakule ndawo uNkk Zandile Gumede, lithe abantu baziswa kudala ngentuthuko eqhubekayo banxuswa nokuba bangaqhubeki nokwakha ngoba kuzomele zidilizwe lezo zakhiwo kodwa kwaba khona abaqhubeka ngenkani.
“Saba nemihlangano echaza kabanzi nomphakathi siwazisa ngalolu hlelo kodwa abanye baqhubeka bakha ngenkani ngoba benemibuzo ngokuthi iyofika nini le ntuthuko okukhulunywa ngayo. Yingakho lungekho nohlelo lokubakhokhela ngoba baziswa. Abanye asebesusiwe kabazange babe nankinga,” kuchaza uNkk Gumede.
Okhulumela uMasipala waseThekwini uMnuz Thabo Mofokeng, uthe uMkhandlu usazolubhekisisa lolu daba ngaphambi kokuba uphawule ngalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone 3 kwalimala inqwaba e-Afghan
2012-11-23 16:25
Ghazni - Umuntu oziqhumise ngebhomu esemotweni ubulale abantu abathathu kwalimala abanye abalinganiselwa ku-90, ngesikhathi kuhlaselwa enkambini yamasosha eNato, iTaliban isiphumele obala yathi yiyo ehlaselile iziphindiselela.
Amasosha eNato athole ukulimala, kusho okhulumela i-International Security Assistance Force (ISAF).
Iphoyisa elibonile kwenzeka lesi sehlakalo lithe ukuqhuma kwenzeke phakathi kwamahhovisi amasosha ase-Afghan nabeNato, lokhu kwenzeke eMaidan Shar, enhlokodolobha yesifundazwe iWardak.
Le ndawo ibuqamama ngo-50 kilometres neKabul.
"Sibulale abantu abathathu abahlanganisa nentombazanyana eneminyaka engu-10 ubudala, Kulimale abanye abangu-90, amadoda angu-75 nabesifazane abangu-11," kusho isitatimende seTaliban.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ezomdabu azingasali ngaphandle - Baloyi
2012-12-04 14:03
Johannesburg - Izikhungo zomdabu zineqhaza okumele zilidlale entandweni yeningi, kusho uRichard Baloyi nonguNgqongqoshe woMnyango wezokuBusa ngokuBambisa kanye nezindaba zoMdabu ngoLwesibili.
"Sikhona isikhala sokuba zidlale indima yazo,” usho kanje emhlanganweni wesidlo sasekuseni ebesihlelwe yi-New Age eFourways, enyakatho yeGoli.
Ukukhahlelile ukuthi iTraditional Courts Bill ngeke ibe ngekhululekile.
"Uhulumeni ngeke awuphasisa umthetho ozocindezela amanye amalungu omphakathi. Abantu kumele bangesabi.”
Uthe labo abakhethe ukuzikhipha ezinkantolo zamakhosi bayazikhipha emiphakathini.
UBaloyi uthe uke wazihambela izinkantolo zamakhosi eyolalela amacala, akaze abone isimo lapho kukhona abacwaswayo ngenxa yobulili babo.
Umthetho uhlose ukubuyisela nokweseka izindlela zezomthetho zabomdabu, kodwa zenziwe ngendlela ezohambisana noMthethosisekelo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sebekhuluma ngayo ingakafiki i-X1Comment on this story
NAKUBA sike sakusho ukuthi izoqala ukudayiswa kuleli ngoSepthemba kuwo lo nyaka i- BMW X1 entsha kodwa abantu abangabathandi balezi zimoto sebeqalile ukuxoxa nangayo ezinkundleni zokuxhumana. Kubonakala izothi ifika nje le -X1 ibe isidayiswa okwamagwinya ashisayo emakethe.
Kubantu asebeke baphawula ngayo ezinkundleni zokuxhumana bagxeka ukuthi uhlobo oluzotholakala kuleli angeke lube nabo ubuchwepheshe beReal Time Traffic Alert Information lapho uthola lonke ulwazi lwezemigwaqo okuhlanganisa isiminyaminya sezimoto, izingozi nokunye okungakukhipha ekukhulumeni.
Ngaphandle nje kwalobu buchwepheshe le X1 izophuma nazo zonke izinto ezizotholakala kwamanye ama-X1 azodayiswa emazweni omhlaba njenge Automatic/Advanced Emergency Call function ekwazi ukubona lapho imoto isuke ikhona. Isezingeni lesimanje ngobuchwephe njengoba labo abakwi-facebook ne-twitter bengakwazi ukusebenzisa lezi zinkundla zokuxhumana khona emotweni kanti i-navigation system yakhona iyakwazi nokuthi ixhume i-internet.
Ibingekho enye indlela ebengingangenisa ngayo nge X1 ngaphandle kokugxila kwezobuchwepheshe ngoba akuyona imoto entsha emakethe.
Izinjini zayo zihlukene kukhona ezintathu ezisebenzisa upetrol kanye nezinhlanu ezisebenzisa udizili. Amandla kulezi zinjini asukela ku 85kw aze afinyelele ku 180kW. Kuzoba ngokokuqala ukuthi kwa-BMW bakhiphe imoto esesigabeni esiphansi kodwa okungelula ukuthi uyibone kulezi zinhlobo okuyi-BMW x Line. Zonke izinhlobo ze X1 ziyi Sporty ngemuva nangaphambili, kanti ngemuva uma uzoqaphela kuma X1 angaphambili bekugqame kakhulu umbala omnyama ohlukile kowemoto kodwa manje sezigqize ngombala ofanayo.
Ngaphakathi kuyabonakala ukuthi bazinike isikhathi kwa BMW beyihlanganisa. Indlela unqenqema oluphakathi komshayeli nephasenja (olubizwa nge-centre console) abalwenze ngayo ingichazile.
Balwenze ngendlela yokuthi zonke izinto zikwazi ukubhekana ngqo nomshayeli okuyisitayela sakwa-Alfa Romeo, kanti nakwa-BMW bayaziwa ngaso kakhulu kuma “gusheshe”.
Akukholakali ukuthi i-X1 esesigabeni esiphansi inenjini engu 2.0 litre, isebenzisa u-petrol namandla enjini afinyelela ku 110kW ne-torque engu 200Nm.
Ngemizuzwana engu 9,7 iyakwazi ukwenza u-100km/h. Ayiyimbi neze ku-petrol ngoba ngokusho kwabakwa-BMW isebenzisa amalitha angu 7.7 ngebanga lika 100km.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uzovela osolwa kwelokudlwengula nokubulala
2013-02-08 10:04
Cape Town - Umsolwa wesibili ekuthiwa uyathinteka ekudlwengulweni nokubulawa kwentombazane yaseBredasdorp, u-Anene Booysen, kulindeleke avele ngaphambi kwenkantolo ngoLwesihlanu.
Umbiko wephephandaba iCape Argus uthi umsolwa oneminyaka engu-21 ubudala, uzovela ngaphambi kweNkantolo yeMantshi yaseBredasdorp, omunye umsolwa oneminyaka engu-22 ubudala yena wavela ngoLwesibili.
UBooysen walinyazwa kambi, bamshiya umndondo wase entshingwa emgwaqeni, wacoshwa ngunogada owabe esebiza amaphoyisa.
Ilungu lomndeni belilokhu lichiphiza ngesikhathi lichazela iphephandaba indlela akade elimele ngayo.
"Ubenqunywe uqhoqhoqho, ephulwe yonke iminwe nemilenze, isisu basidabule phakathi base befaka ibhodlela elifile. Amathumbu nezinye izinto ezitholakala esiswini bezisakazwe endaweni yesehlakalo," kuchaza isihlobo uWilma Brooks.
Umama kaBooysen uCorlia Olivier, uthi indodakazi yakhe ibilokhu ikhala esibhedlela ithi: "mama, mama ngicela ungisize", uthi ibingazi ukuthi vele usefikile.
UBooysen udlule emhlabeni ngoMgqibelo ntambama.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Zihamba phambili ezakwa-ToyotaComment on this story
UMA uhamba ngemoto yakwa-Toyota kumele uzishaye isifuba ngokuthi uhamba ngemoto ehamba phambili emhlabeni jikelele.
Lokhu angikusho ngoba ngisuka eZimbokodweni lapho imboni yale nkampani enkulukazi eNingizimu Afrika izinze khona, kodwa kufakazelwe imiphumela yocwaningo olubizwa nge-Sunday Times Top Brands Survey for 2012.
Umphumela walolucwaningo ubeke phezulu eqhulwini izimoto zakwa-Toyota njengezithandwa kakhulu ngabantu emhlabeni.
Isikhulu sakwa-Toyota emkhakheni wezokukhangisa nokudayisa uCalvyn Hamman uthe umyalezo wabo usobala kakhulu. Uthi okunye okubabeka phambili ukuthi izimoto zabo zithembekile. Uveze nokuthi bahlale njalo behamba phambili ngokwazisa amakhasimende abo ngokuqhubekayo. Uthe izimoto zabo zakamuva njenge iYaris HSD kanye ne 86 sports okuyizimoto ezisanda kwethulwa zilinyusile izinga lezimoto zakwa Toyota kwezobuchwepheshe.
“Ungaba nemikhankaso ehamba phambili emhlabeni yokukhangisa umkhiqizo wakho, kodwa nayo kumele ihambisane nokuhlangabezana nezidingo zamakhasimende,” kusho uHamman.
Uthi isiqubulo sabo kwa-Toyota kuwo wonke amazinga ukuthi njalo bahlale benza amakhasimende abo aneliseke ajabule ngaso sonke isikhathi.
Ngesikhathi kwenziwa lolu cwaningo kukhulunywe nabantu abangaphezulu kuka 3 500 abangaphezu kweminyaka engu 18 abaqhamuka emikhakheni ehlukene. Phakathi kwezinto ebezibuzwa abantu ukuthi izimoto zezinkampani zithembeke kanjani, kanjalo nomuzwa wobumnandi wokuhamba ngazo. UToyota uphume phambili.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Sizoshintsha umdlalo wethu - Baxter
2013-02-15 10:00
Johannesburg - Umqeqeshi weKaizer Chiefs uStuart Baxter uthi uyazi ukuthi izimbangi zizozama ukufunda umdlalo wabo, yingakho ezoshintsha ukwenza uma kuqhubeka imidlalo yeqembu.
EzikaBaxter zisuswe esicongweni sePremier Soccer League, okokuqala kusukela kuqale isizini, lokhu kuze ngemuva kokuthi iqembu lidlale ngokulingana emidlalweni emithathu kulandelana.
Umqeqeshi uveze konke lokhu ekhuluma nabezindaba zeKickOff.com, ebuzwa ukuthi uzokwenzenjani ukuzama ukubuyela phezulu kwi-log.
“Angisho ukuthi kumele siqinise indlela esidlala ngayo, kuphela kumele sishintshe umdlalo wethu ngoba abantu sebebonile ukuthi simandla kuphi. Abadlali bebengafuni ukudedela ibhola futhi bedlalela esiswini."
“Ngesikhathi sidlala nezikaSteve Komphela, washo wathi umdlalo wethu ububaqeda amandla bengakwazi nokuhlakazake badlale umdlalo wabo abawujwayele," kusho uBaxter.
Kuzomele sishintshe ukudlala kwethu, sinaso isipiliyoni kumele nje sishintshe ukwenza."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ujabulela iqhaza ocwaningweni ngengculaziComment on this story
LUNGI LANGA
UZIBONA ezokuba neqhaza elikhulu ekutheni kutholakale ikhambi lengculazi ngelinye ilanga usosayensi wesifazane osanda kuhlabana ngethuba lokuqhubeka ngocwaningo lwakhe ngalesi sifo.
UNkk Mopo Leshwedi-Radebe ungomunye wososayensi besimame abathole umfundaze wokuqhubeka nezifundo zabo kwezesayensi ovela enhlanganweni yamazwe i-Unesco nenkampani yeziphaqulo iL’Oréal, obizwa nge-L’Oréal Unesco Women in Science Fellowship.
Lo mklomelo usho ukuthi labo sosayensi bazothola ithuba lokuqhubeka nezifundo zabo nokwenza ucwaningo kunoma yini abafisa ukugxila kuyo.
UNkk Leshwedi-Radebe yena ukhethe ukuqhubeka nocwaningo lwakhe ngesifo sengculazi ngethemba lokuthi uzonika umhlahlandlela ososayensi abazimisele ngokuthola ikhambi lalesi sifo.
“Angazi ukuthi ikhambi lotholakala nini kepha nginethemba lokuthi lizotholakala ngelinye ilanga. Angazi ukuthi ngobe ngibambe iqhaza elingakanani ekutholakaleni kwalo kepha ngiyazi ukuthi kukhona engiyobe ngikwenzile ekusizeni abacwaningi ukuthi baliqonde ukuthi lisebenza kanjani leli gciwane,” kusho uNkk Leshwedi-Radebe.
Uthe lolu cwaningo olubizwa nge-Patterns and features of HIV-1-specific CD8+ T-cell responses during acute HIV-1 infection and their association with viral control luhlose ukuthi lubheke ukusebenza kwegciwane emzimbeni nokuthi landa kanjani.
Lolu cwaningo luzokwenza okuthile ekuveleni kwekhambi elingasiza ukuvimba ukuqala kwegciwane.
UNkk Leshwedi-Radebe owenza izifundo zakhe zePhd kwiBiomedical Technology nososayensi abangu-10 abavela emazweni ahlukene ase-Afrika bathole imali engu-$20 000 (R165 000) umuntu ngamunye ukuze baqhubeke nomsebenzi wabo.
Ngaphambi kokugxila ekucwaningeni ubesebenza lapho okuhlolwa khona amagazi eNational Laboratories kepha uthando lwakhe locwaningo nesayensi lwamenza wabuyela esikoleni ukuyoqhubeka nezifundo zakhe. Lokhu kuholele ekutheni ajoyine uhlelo lwe-HIV Pathogenesis Programme e-University of KwaZulu-Natal okuyilapho aqhubeka khona nezifundo zakhe.
Le ntokazi yaseForest Hills, KwaZulu-Natal ezalelwe eSibokeng izimisele ngokuqhubeka nokufunda ngaphandle.
Uthe ukuhlomula ngalo mfundaze ukubona kuzokwenza umehluko omkhulu ekuphumeleleni kwakhe ezifundweni ngoba kuzokwenza kube lula kuye ukugxila ezifundweni zakhe ngaphandle kokuzixaka ngemali yokufunda obekuyinto ebimphazamisa kakhulu.
UMnuz Bertrand de Laleu, weL’Oréal kuleli uthe lolu hlelo lwakhelwe ukusiza ososayensi besimame ukuthi bangavinjwa yilutho uma befuna ukuphumelela ezifundweni zabo.
“Kulo mkhakha okusagcwele abesilisa kuwo abantu besifazane bavinjwa yizinto eziningi okubalwa kuzo ukungabi nayo imali yokufunda. Okuhle ngalolu hlelo lokubanika umfundaze ngukuthi i-Afrika izosizakala ngocwaningo lwalaba besifazane,” kusho uDe Laleu.
UJoseph Massaquoi we-Unesco uthe izwekazi lase-Afrika lingenza kangcono ekwandiseni abantu abenza isayensi uma kungagqu-gquzelwa imbokodo kulo mkhakha.
Uthe wethemba ukuthi nembokodo izoluthakasela kakhulu lolu hlelo lweL’Oréal ne-Unesco.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Zibakhalele abamakhadi omkokotelo eKapa
2012-04-04 07:08
Cape Town - Bagwetshwe izinyanga ezingu-18 umuntu ngamunye bebhadla ejele abesilisa ababili enkantolo yaseKapa ngokuthenga i-airtime nokukhokha izikweletu zasehhotela ngamakhadi omkokotelo.
UMogamat Martin, 40, waseMitchell's Plain, noShaun Visser, 37, waseStrand, bagwetshwe yiNkantolo ePhathelene nezeziMali yaseBellville.
UMshushisi Simone Liedeman uthe laba babanjwa ngo-Agasti wangonyaka odlule, kwaPick n Pay oseHermanus bephethe amakhadi angumkokotelo.
Ngokwamaphepha asenkantolo, uMartin wathenga i-airtime ka-R48 323 kulesi sitolo, waphinda enye ka-R15 000
kaCheckers.
UVisser naye wathenga engaphezu kuka-R50 000 izikhawu ezehlukene.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
U-Obama uhambele izisulu
2012-07-23 10:03
Aurora - UMengameli waseMelika ut Barack Obama ubeke eceleni ezombusazwe wahambela eColorado ukuyohlangana nemindeni yabantu abadutshulwe balinyazwa ngushayasibhamu ngesikhathi kubukwa ifilimu ebhayisikobho ngoLwesihlanu.
Abantu abangu-14 bashona kwathi abaningi balimala, umengameli ubekhala kanye nezihlobo eziduduza.
U-Obama ubhekene nengcindezi njengoba kuphela isikhathi sakhe njengomengameli wezwe, nokho uzama ukusigcina isikhundla sakhe.
Ngokwesikhundla sakhe umengameli umelwe wukukhalisa izisulu zezinhlekelele.
"Angizi nje kinina njengomengameli kuphela, ngiza njengobaba futhi njengomyeni," kusho u-Obama ekhuluma phambi kwabezindaba .
Imbangi ka-Obama, isikhulu seqembu i-Republican, uMitt Romney uthe kuhle kakhulu okwenziwe ngumengameli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AP


text:
Akukhululwe intatheli eSomalia- Inhlangano
2013-01-28 12:03
Nairobi - ISomalia kumele idedele intatheli eboshwe ngamaphoyisa emasontweni amabili edlule, ngemuva kokuthi ibe nengxoxo nowesifazane othi wadlwengulwa yisikhulu sikahulumeni, kusho abenhlangano emele ukuvikela abezindaba.
Intatheli u-Abdiaziz Abdinuur, osebenzela imisakazo eminingi eSomalia, waboshwa mhlaka-10 Januwari, wangathweswa macala.
"Awukho umthetho ovimbela abezindaba ukuthi bakhulume nabantu bababuze izindaba," kusho inhlangano ezinze eMelika iCommittee to Protect
Journalists.
I-CPJ ibhale incwadi ebhekiswe kuMengameli wezwe uHassan Sheikh Mohamud, ithi akudedelwe intatheli ngokushesha.
"Ukuboshwa kwentatheli kuthumela umalayezo ongemuhle ngokukhululeka kwabezindaba baseSomalia.
Abenhlangano iHuman Rights Watch ne-CPJ, bakhipha isitatimende ngokuhlanganyela bethi ukuboshwa kuka-Abdinuur kuhlobene nokubhala kwakhe ngesehlakalo sokudlwengulwa kwalona wesimame.
Zingu-18 izintatheli ekubikwa ukuthi zabulawa eSomalia, ngonyaka owedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Ngesowesifazane esatholakala efrijini
2012-10-12 12:03
Cape Town - Amaphoyisa aseqinisekise ukuthi isidumbu esatholakala sifakwe efrijini eflethini iSenator Park, eKapa, kutholakale ukuthi ngesomuntu wesifazane.
Isidumbu satholakala ngasekuqaleni kwenyanga, kwelinye lamaflethi kule ndawo, ngokombiko weCape Argus.
“Umphumela wokuhlolwa kwesidumbu uthi lona wesifazane akaziwa ukuthi ungubani,” kusho uCaptain FC van Wyk.
UVan Wyk uthi amaphoyisa azoqhubeka nokuzama ukuthola ukuthi ungubani lona wesifazane, ukutholakala kwesidumbu kwakhexisa umnikazi weflethi, owathi lokhu kuyisikhumbuzo sokuthi le ndawo yaseSenator Park, yabe injani phambilini.
Indawo lena yake yaba yisizinda sezidakamizwa, ubugebengu kanjalo nokudayiswa komzimba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuboshwe obanjwe nensangu ka-R5m
2012-07-24 07:51
Johannesburg - Amaphoyisa ase-Eastern Cape ashaqe insangu enentengo engaphezu kuka-R5 million ngesikhathi esesha ibhasi emgwaqeni uN2 eKinkelbos, ngasePort Elizabeth ngoMsombuluko.
Amaphoyisa athole izikhwama ezingu-71 zomthunzi wezinkukhu ebhasini lokudiliva izimpahla lakwaMercedes Benz ngesikhathi eqhuba umsebenzi ojwayelekile, kusho uCaptain Andre Beetge.
Umshayeli webhasi, 34, ube eseboshwa wabekwa icala lokudayisa ngensangu.
Kulindeleke avele eNkantolo yeMantshi yasePort Elizabeth kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Uhlangothi olubona ngezokulwisana lemikhuhlane yamabele, iPlant Protection Research Institute – luthi soluthole inkulungwane ezedlula amatshumi ayisikhombisa zamadollar eMelika - $76,000 – yokulwisana lemihogoyi edla amabele eZimbabwe.
Umnu. Godfrey Chikwenhere umqondisi wohlangothi lolu olungaphansi kogatsha lwezokulima, uthi inhlanganiso yeEuropean Union inikeze inhlanganiso ye Food and Agriculture Organization (FAO) phansi kwe United Nations imali yokuphathisa kuhlelo lolu kwele Zimbabwe.
Uthi imali le izanceda ilizwe ukuthi lithole imithi yokubulala imihogoyi le esibhuqe emasimini ezabelweni ezinjenge Matabeleland North, Manicaland, eNkabazwe, Matabeleland South, Mashonaland Central le Mashonaland West.
UChikwenhere uthi iFAO isithengile imithi yokubulala imihogoyi le kanye lamafutha ezimota zokuya endaweni ezihlaselwe yilolu dubo.
UMnu. Nkosilathi Nkomo we Bhadza eMatobo, esabelweni se Matabeleland South, uthi kumele izakhamizi zendaweni le lazo zithole imithi njengoba imihogoyi ilokhe ibathwalise nzima.
Ele Zimbabwe belikhala ngokuthi kalila mithi yokubulala imihogoyi le eyaziwa ngokuthi ngama armyworms.
Ingxoxo Esiyenze loMnu. Nkosilathi Nkomo


text:
Ayicaci imbangela yokudubula - Amaphoyisa
2012-12-13 07:21
Clackamas - Ushayasibhamu owavulela ngenhlamvu enxanxatheleni yezitolo e-Oregon, ebulala abantu ababili walimaza abanye, ngaphambi kokuzibulala akazange akuhlele lokhu, kusho izikhulu.
NgoLwesibili ntambama, le ndoda yavuka umbhejazane yavulela ngenhlamvu eClackamas Town Center, ePortland, njengoba kunesiphithiphithi samaholidi.
Kwashona abantu ababili noshayasibhamu lo.
Kulindeleke ukuthi amaphoyisa adedele imibiko yokuhlonzwa kwezidumbu esithangamini sabezindaba.
- Landela
IzindabaNews24 kuTwitter
- Reuters


text:
Izikhukhula zibulale 8 eThekwini
2011-11-28 12:34
Durban - Isiphepho ebesinamandla sibulale abantu abayisishiyagalombili eThekwini naseMgungundlovu ngeSonto ebusuku, sacekela phansi inqwaba yezindlu.
Lesi simo sezulu esibi, esihlasele iTheku sekusele amahora nje kuvulwe ingqungquthela yokushintsha kwesimo sezulu ye-UN, sidale izikhukhula sacekela phansi okuningi.
Ukufa kwabantu kwangeSonto kubeke isibalo kwabangu-13 sababulawe yizikhukhula KwaZulul-Natal esikhathini esingaphansi kwamasonto amabili.
Ngesonto eledlule, kwashona abantu abayisihlanu kulesiya sifundazwe ngenxa yezimvula ezinamandla.
Okhulumela uMnyango woHulumeni beziNdawo KwaZulu-Natal, uMthatheni Mabaso, uthe abashonile ngabaseMlazi naseClermont.
"Sitshelwe ukuthi bashone ngesikhathi bewelwa yizindlu. Sithole nombiko wokuthi zingu-100 izindlu ezicekeleke phansi eSiphingo," esho ngoMsombuluko.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Ona-14 uklinye wabulala omunye
2012-11-07 16:26
Johannesburg - Intombazane eneminyaka engu-14 ubudala ishonile ngemuva kokuklinywa ngenye ingane, eKagiso, e-East Rand, kusho amaphoyisa aseGauteng.
Womabili amantombazane aneminyaka engu-14 ubudala, abe nengxabano ngesikhathi edlala ngoLwesibili, kusho okhulumela amaphoyisa uWarrant Officer Solomon Sibiya.
Ingane ibambe enye ngobhongwane yayiklinya yaze yashona.
Ingane iboshiwe yase idedelwa esandleni sabazali, izohanjiswa iyothola izeluleko ngaphambi kokuthi ithweswe icala lokubulala.
– Landela IzindabaNews24 kuTwitter
(@IzindabaNews24).


text:
Idla lubi inkohlakalo e-E Cape
2013-02-04 07:58
Port Elizabeth - Uphenyo ngoMnyango wezeMpilo e-Eastern Cape luveze ukuthi "liyashaqisa" izinga lenkohlakalo nokuqashana ngokwazana kulo Mnyango.
Kunabasebenzi abangu-544 kulo Mnyango okusolakala ukuthi bayizipoki, njengoba kuvele ukuthi banezinombolo zomazisi ezingekho emthethweni, kusho lo Mnyango esitatimendeni ngeSonto.
Abasebenzi abangu-8 034 bangabaqondisi bezinkampani kanti abangu-929 bahlinzeka uMnyango ngezidingo.
Kwabangu-8 034, abasebenzi abangu-235 bahola imali engango-R42.8m kulo Mnyango.
UMnyango uthi kubikwe izigameko ezingu-35 lapho abashade nabasebenzi boMnyango benza khona ibhizinisi nawo, abanye bayamaniswa nezinkampani ezingu-35 ezakhokhelwa u-R11 million nguMnyango.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Udilikajele kowadlwengula ugogo
2012-11-16 16:28
Durban - INkantolo eNkulu eMgungundlovu iyigwebe udilakajele indoda yaseNew Hanover, KwaZulu-Natal, elahlwe yicala lokudlwengula umakhelwane wayo oneminyaka engu-82 ubudala, kubika izindaba zakwaSABC.
U-Avelo Tuswa, 25, wavuma leli cala ngenyanga ka-Okthoba, ugogo uqulekile enkantolo ngesikhathi uJaji u-Igna Stretch efunda isigwebo.
Ugogo uphuthunyiswe esibhedlela esiseduze, ebufakazini bakhe uTuswa, wathi wabe edakiwe ngesikhathi enza icala.
Watshela inkantolo wathi wayedlula ngasemzini wesalukazi ngesikhathi ebona kuvuliwe wase esihlasela.
Lona kuthiwa waqala wasabisa ugogo ngaphambi kokuthi amdlwengule, umbiko wodokotela waqinisekisa ukuthi ugogo walinyazwa kambi kulesi sehlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Johannesburg - Idolobha iTshwane lihalalisele umbhukudi uCameron van der Burgh, oqhamuka kulona leli dolobha, odle umhlanganiso wanqoba indondo yegolide emqhudelwaneni wama-Olympic, oqhubeka eLondon.
"Ushaye isitayela saseTshwane, uVan der Burgh uveze ikhono enqoba u-100-metre kumasekhondi angu-58.46," kusho isitatimende esikhishwe ngabaphathi bedolobha.
"Siyidolobha nabantu bonke baseNingizimu Afrika, sithi siyakuhalalilela Cameron."
UVan der Burgh unqobe umqhudelwano ngeSonto, isicoco lesi besiphethwe nguBrenton Rickard wase-Australia.
Siyidolobha sikhuthaza abanye abadlalali baseNingizimu Afrika, sibafisela inhlanhla.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
WASHINGTON DC—
Kulesakhamuzi seGwanda esigwetshelwe ukupika okwenyanga eziyisithupha ngoLwesihlanu ngemva kokutholakala silecala lokuthethisa uMongameli Mugabe.
UMnu Clemence Zikhali ubotshwe ngabacuphi (CIO) ngoLwesithathu emini atshona emhlukuluza, azomhambisa emapholiseni ntambama.
Ekumisweni kukaZikhali emthethwandaba ngoLwesihlanu, umantshi umfumane elecala njalo wahle wamgweba ukuphika okwengxenye yomnyaka.
Imuli kaZikhali ithi ulimele kakubi ngokutshaywa ngamaCIO njalo kenelisi lokuhamba.
Ithi njalo idaniswe yikuthi igqwetha lakhe alizange liluveze loludaba emthethwandaba kanti njalo lokuthi lizaphikisa isigwebo lesi alizange likutsho.
Igqwetha leli nguMnu Norman Mangena, olilunga leZimbabwe Lawyers for Human Rights.
UMangena utshele iStudio 7 ukuthi khona ezaphuma lesinqumo sokuthi aphikise na lesi sigwebo kumbe hatshi.
Banengi abantu asebeke babotshwa phansi komthetho weCriminal Law Codification and Reform Act besetheswa icala lokuthethisa uMugabe.
Isikhulumeli semuli kaZikhali uMnu Buletsi Nyathi uthe bazaphikisa isigwebo lesi.
Ingxoxo loMnu Buletsi Nyathi


text:
Lilengela eweni ikusasa likaTeko
2013-02-26 12:02
Johannesburg - Ikusasa likaTeko Modise lilengela eweni kuMamelodi Sundowns njengoba kunamahemuhemu athi angase asale enqoleni yabazowelela esizinini elandelayo.
Lo mdlali wasesiswini akazange ayivuselele inkontileka yakhe ngemuva kokuhlangana nezikhulu zeqembu.
Abazithamundayo bapotshozele iKickOff.com ukuthi isizathu salokhu yingoba abaphathi bahlukene phakathi ngekusasa likaModise kuleli qembu.
“Ekuqaleni abaphathi bavumelana ngokuthi bamgcine uModise kepha izinto zashintsha ngesikhathi iSundowns iphakamisa ukuthi kubuyekezwe inkontileka yakhe.
“Le nto iyamkhathaza lo mdlali kanti ngezinye zezizathu ezenza ukuthi abuye eZimbabwe ngesikhathi iqembu lihambele khona,”
kusho umthombo.
UModise, inkontileka yakhe ephela ngoJuni, ungomunye wabayikha ngamafosholo imali kule kilabhu, kodwa akaze anqobe sicoco neqembu solokhu alijoyina eminyakeni emithathu eyedlule.
Omele uModise uJazzman Mahlakgane uthe akakahlangani nezikhulu zeSundowns ngenxa yokuthi usanesimo esiphuthumayo abhekene naso ekhaya.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone oshayiswe yisitimela
2012-03-13 12:04
Cape Town - Sekuphinde kwanomunye futhi oshonayo emuva kokushayiswa yisitimela ePaarl, eWestern Cape ngoLwesibili, kubika i-Eyewitness News.
Emasontweni ambalwa edlule sekushone bantu abaningi ezehlakalweni zezingozi zezitimela..
Isehlakalo esinyantise kakhulu ileso sowesifazane owayehamba nabantwana bakhe, owavele wama phuhle phambi kwesitimela samgaya.
Lesi sehlakalo sona senzeke ngenyanga kaFebhuwari.
NgoLwesibili ekuseni kube nokuphazamiseka kokuhamba kwezitimela ezisuka eWellington ziya eKapa zinqamule ePaarl.
Okwamanje akukacaci kahle ngale ngozi.
Okhulumela uMetrorail u-Eddie Chinnapen uthi okwamanje basebenzis a amabhasi ukuthutha abagibeli.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Ukhuthaza imbokodo kwezokubhalaComment on this story
LUNGI LANGA
UMBHALI osemncane ukhuthaza abesifazane ukuthi bashiye phansi uvalo ukuze kuvele amathalente abo okubhala.
UNksz Thobile Msomi (29) wasePinetown osanda kwethula incwadi yakhe yokuqala esihloko Kuyochitheka Gula Linamasi, uthe wuvalo nokusaba ukuphoxeka okuvimba ukwanda kwabesifazane abasemkhakheni wokubhala.
Uthe ubona ukuthi baningi abesifazane ababhalayo inkinga babhalela emakhosombeni imibhalo yabo igcine ingashicilelwanga ukuze ibonwe nguwonkewonke.
Incwadi yakhe ekhuluma ngothando, ukubekezela nokuxolelana, ingeyokuqala ngqa kanti isifiso sakhe ukuyibona ifundwa ezikoleni.
“Ngifune ukubhala incwadi ezoqeda isizungu iphinde inike isifundo kuloyo ozobe eyifunda,” kuchaza uNksz Msomi.
Eqhubeka echaza, uthe umbhalo oyincwadi akuwona owokukhuthaza abantu ukuthi bafunde kuphela kepha kufanele wenze umfundi acabange futhi azibuze nemibuzo ngalokhu akufundayo.
Incwadi yakhe ikhuluma ngesikhathi samanje futhi ithinta izinkinga abantu ababhekene nazo njengokubuye kugxilwe ekusabalaleni kwegciwane lengculazi nokusetshenziswa kwezidakamizwa.
Khona lapho ibuye ibuyise ithemba ngoba iveza ukubaluleka kokudlulisa izinto ezimbi umuntu aseke wabhekana nazo.
“Akwanele ukuthi thina singababhali siveze izinkinga nje kuphela kepha kufanele siqhamuke nesisombululo. Kumele sikuveze obala ukuthi zikhona izindlela abantu abangaphila ngazo impilo ephelele nengcono ngisho sebethole ukuthi banegciwane lengculazi. Akuvele ukuthi ungakwazi ukunqoba izidakamizwa,” kusho le ntokazi.
Uthe uthando lokufunda kuye kwavukuzwa ngunina onguthisha ngoba wayehlale ebathengela izincwadi.
Yize efunde ezikoleni zesilungu ezazibizwa ngama-Model C kuqala uveze ukuthi uthando lolimi lwesiZulu aluzange lusuke kuye.
Lapho abaningi bebengalindela ukuthi alobe incwadi yesiNgisi uthe ukuletha eyesiZulu yikho abezimisele ngakho kwasekuqaleni.
Ukhuthaze abazali ukuthi bangayeki ukujwayeza abantwana babo ukufunda izincwadi zesiZulu ngisho befunda ezikoleni ezixube izinhlanga.
“Kuvame kakhulu ukuthi babone engathi umuntu okhuluma isiLungu usephumelele empilweni kuthi lona okhuluma isiZulu abukwe engathi usemuva. Akufuneki lokho kuhle nje ukuthi umntwana anikwe amathuba okulwazi ulwimi lakhe,” kusho uNksz Msomi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Lizongena enkantolo elikaShelembe
2012-06-19 07:41
Johannesburg - Icala lokukhwabanisa elibhekene nowayeyiPhini leMeya kuMasipala uMsunduzi, u-Alpha Shelembe, kulindeleke liqale eNkantolo yeMantshi yaseMgungundlovu ngoLwesibili.
UShelembe wagcina ukuvela enkantolo noThemba Zungu noLucky Moloi, nabangamakhansela alo mkhandlu, ngoSepthemba 27.
Laba bobathathu babhekene namacala okukhwabanisa, inkohlakalo nokudayiswa ngomkhoshosho kwebhilidi elalizosetshenziselwa ukupaka izimoto zomkhandlu ngo-2003, ngemali ethe xaxa kunaleyo yesivumelwano.
Kuthiwa banyusa leli bhilidi elalingu-R6 million, ngo-R1 million base behlukaniselana ngawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Udilikajele kwababulale iphoyisa
2013-01-31 12:03
Bloemfontein - Bagixabezwe ngodilikajele abalisa ababili abasolwa ngokubulala iphoyisa eQwaqwa, ngesikhathi bevele eNkantolo yesiFunda yaseHarrismith, kusho amaphoyisa ngoLwesine.
USergeant Mmako Mophireng uthe uTeko Mphuti, 26, waseMokgotlong, eLesotho noMalefetsane Nhlapo, 36, waseMakeneng, eQwaqwa, bagwetshwe ngoLwesine ngokubulala uConstable Pule
Rasebakoa.
Ijaji uConnie Mocumie wengeze uMphuti ngeminyaka eyisishiyagalombili ngaphezulu, kwathi uNhlapo kwaba ngemihlanu ngokusebenzisa isihluku.
UMphuti uphinde wagwetshelwa ukungena kuleli ngokungemthetho.
URasebakoa waduka ngoMashi 8 nyakenye isidumbu sakhe saze satholakala ngoJuni 8 simbozwe ngamatshe ngasePhuthaditjhaba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuxoshwe unesi owadlwengula isiguli
2012-02-03 08:37
Johannesburg - Uxoshiwe unesi wesilisa kulandela izinsolo zokudlwengula isiguli esibhedlela esisePotchestroom esifundazweni iNorth West, kusho izikhulu ngoLwesihlanu.
"Abantu sebephelelwe yisimilo," kusho uNgqongqoshe wezeMpilo kulesiya sifundazwe uMagome Masike etshela izindaba zomsakazo weSABC.
"Kube nohlelo lwangaphakathi lapho lo wesilisa etholakale enecala wase exoshwa."
Okhulumela amaphoyisa aseNorth West uBrigadier Thulani Ngubane
uthe lo wesilisa, 24, uzovela eNkantolo yeMantshi yasePotchefstroom ngoFubhuwari 16.
Kuthiwa lesi sigameko senzeka ngoJanuwari 19.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe indoda ngaphandle kwesitolo eKapa
2013-02-07 14:05
Western Cape – Kudutshulwe kwashona indoda ngaphandle kwesitolo esise-Atlantis, kanti kuze kube yimanje ayicaci imbangela yalesi senzo esishiye umphakathi ushaqekile, kubika iCape Argus.
Le ndoda eneminyaka elinganiselwa kwengu-30 ubudala, ibisemotweni yayo ngaphandle kwasesitolo emgwaqeni uGrosvenor Road ngezithuba zabo-14:00 ngesikhathi idutshulwa.
Oshayasibhamu babalekile kanti akukaboshwa muntu, kusho amaphoyisa.
“Imbangela yalokhu kudubula ibingakaziwa. Abasolwa babalekile kanti lolu daba lusaphenywa,” kusho okhulumela amaphoyisa uLieutenant Colonel Andre Traut.
Ikhansela lase-Atlantis uBarbara Rass lithe lithole imiyalezo ebivela kubantu bembikela ngalesi sigameko.
“Le ndoda ihlala endaweni engaphansi kwami kodwa idutshulwe ikwenye indawo, kwelinye iwadi.”
“Ngikhulumile neMeya kanti sizoba nomhlangano ngoLwesihlanu kanye noNgqongqoshe wezokuPhepha esifundazweni ngenhloso yokuzama ukungenelela e-Atlantis.”
URass uthe muva nje sezandile izehlakalo zokudutshulwa kwabantu e-Atlantis – lokhu akwamukelekile.
- Landela
IzindabaNews24 kuTwitter
- News24


text:
Owe-DA ugxeke uMotshekga we-ANC
2012-10-31 10:10
Cape Town - USotswebhu weDA, uWatty Watson usegxeke uSotswebhu we-ANC, uMathole Motshekga, ngomcimbi odle iPhalamende u-R2.1 million, kusho umbiko ngoLwesithathu.
ICape Times ibike ukuthi uWatson usola uMotshekga ngokuxhaphaza iPhalamende ngoba efuna ukufeza izinhloso zakhe zepolitiki, wabiza ingqungquthela ebibanjelwe eGood Hope Centre ngoLwesibili ngokuthi i"Zuma charm offensive".
Uthe uzobhalela uSomlomo wePhalamende uMax Sisulu ngenhloso yokuthola ukuthi imali efakwe ekwenzeni lo mcimbi iqhamuke kanjani.
UWatson utshele iphephandaba ukuthi kusetshenziswe u-R715 930 kuthuthwa izihambeli kwasetshenziswa no-R438 500 ezidlweni.
UMengameli uJacob Zuma ubeyisikhulumi esiphambili kulo mcimbi othanyelwe abantu abalinganiselwa ku-1 500.
Emcimbini, uMotshekga uhalalisele uZuma ngokusebenza kwakhe ngokuzikhadla ekwakheni ubumbano kwezenkolo waphinde wathi "wonke umuntu ufuna ukukubona uthatha ihlandla lesibili njengomengameli we[African National Congress] nowezwe ukuze uqhubeke nomsebenzi omuhle owuqalile."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amavukelambuso ahlasele eSouth Sudan
2012-11-16 10:01
Juba - Amavukelambuso aseSouth Sudan asehlasele izigodi eziningi kuleli lizwe elicebe ngowoyela kanti lokhu kuhlasela kuyaqhubeka, kusho izikhulu zombutho wezempi.
Lolu dlame lubeka engcupheni imizamo kahulumeni isizwa yiTotal yaseFrance ngowoyela edolobheni iJonglei, nalapho sekubulawe khona izinkulungwane zabantu ngodlame lwezigodi.
ISouth
Sudan yathola uzimelegeqe ngonyaka odlule kodwa uhulumeni wayo ukuthola kunzima ukulawula indawo yawo kusukela kwaphela udlame lomkhaya neKhartoum ngo-2005.
Okhulumela umbutho wezempi uPhilip Aguer uthe amavukelambuso eDavid Yau Yau eSouth Sudan ahlasele izigodi eziningi ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Akumele anikwe ibheyili uPistorius - ANCWL
2013-02-18 08:17
Johannesburg - Umsubathi u-Oscar Pistorius akumele anikezwe ibheyili uma esevela ngaphambi kwenkantolo ngoLwesibili, kusho uphiko lwabesifazane i-ANC Women's League.
Umkhulumeli wophiko uTroy Martens uthi imantshi kumele ikhumbule imibiko yabezindaba ethi umsolwa wenza icala ecabangisise kahle.
"Ngenxa yale mibiko, uphiko luyakuhlaba ukuthi kukhishwe ibheyili, siyacela abashushisi becala bayiphikise kakhulu," kusho uMartens.
UPistorius waboshwa ngoLwesine ngemuva kwezinsolo esithi udubule wabulala intombi yakhe engunobuhle uReeva Steenkamp, 29, owabulawelwa emzini ka-Oscar osePitoli.
Kumanje umsolwa usesitokisini kanti kulindeleke afake isicelo sebheyili ngoLwesibili uma evela ngaphambi kweNkantolo yeMantshi yasePitoli.
Uphiko lucele ukuthi kungabi nokwenzelela ekuboshweni kukaPistorius, lwathi kumele aphathwe njengazo zonke iziboshwa.
Lube seludlulisa amazwi enduduzo emndenini kaSteenkamp
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone ingane kubangwa u-R20
2012-07-12 12:02
Nomzamo Ngcobo, Daily Sun
Johannesburg - Ukhala ezimathonsi uJames Sithole wasenhla neGoli oshonelwe yindodakazi yakhe ngesikhathi ehlaselwa ngumakhelwane ekade emkweleta u-R20.
Iphephandaba iDaily Sun lithe uNyaradzo Sithole, 2, wathelwa yiphalishi ngesikhathi umakhelwane elwa nobaba wakhe efuna akhokhe u-R20, abe emnike wona.
USithole, 26, ohlala emikhukhwini yaseKya Sands Pipeline, uthe imali kwabe kuzothengwa ngayo ithuluzi elisetshenziswa uma kwakhiwa, uthe ngenxa yokungawatholi amatoho ugcine ehluleka ukukhokha imali.
“Sasihleli sothe umlilo intombi yami ipheka iphalishi, kwangena umakhelwane wangishaya wangiliswa iphalishi lachitheka lathela ingane."
UNyaradzo wangeniswa esibhedlela iChris Hani Baragwanath, wagcina ngokushona.
ULieutenant-Colonel Katlego Mogale uthe umsolwa uyaziwa kodwa usekubhaceni.
“Siphenya icala lokubulala.”
- Thola ezinye izindaba zeDaily Sun
kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Isigejana sabelungu esiqhumisa ama-ATM
2013-01-14 08:33
Durban - Lokhu kungase kushintshe isithombe ngobugebengu kuleli, njengoba iqeqebana lamadoda angabelungu lisolwa ngokubhomba ama-ATM, nosekungumkhuba maphakathi neKwaZulu-Natal, nosekuhlalise umphakathi lubhojozi, kubika iSunday Tribune.
Lezi zigelekeqe zathathwa ngamakhamera eCCTV, nokuvela ngokucacile ukuthi zingabelungu.
Lesi sigejana samadoda abalelwa ko-15 esihloma ngayo yonke inhlobo yezikhali sesihlasele okungenani kane emadolobheni amancane kula masonto edlule.
Kuthiwa atshengisa ubunyonicho bezombutho wezokuvikela uma esenza lobu bugebengu, nokuvuse imibuzo ngokuthi mhlawumbe kungenzeka ukuthi ake athola ukuqeqeshwa kombutho wezempi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uyaqhubeka umbhikisho eSasolburg
2013-01-21 08:03
Johannesburg - Izakhamuzi zaselokishini iZamdela eSasolburg, eFree State ziqhubekile nokubhikisha zimelene nokuthi sezizofakwa ngaphansi komunye umasipala, zavala imigwaqo ngoMsombuluko ekuseni, kusho amaphoyisa.
"Le mibhikisho iqale ngabo-05:00 ngoMsombuluko," kusho okhulumela amaphoyisa uConstable Peter
Kareli.
Kume nse ukufunda nokufundisa njengoba izingane kuleli lokishi zingalubhadanga ezikoleni.
Izakhamuzi zikhala ngohlelo lokuhlanganisa iSasolburg ibe ngaphansi kukaMasipala wakwaNgwathe, nongaphansi kweParys.
Kuboshwe cishe abantu abangu-90 ngokudala uthuthuva emphakathini ngemuva kokuzitapela ezitolo.
"Kuphinde kwaboshwa abanye abantu ngabo-03:00 njengoba bebeqhubeka nokuzitapela ezitolo," kusho uKareli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA